Αεροσφαίριση – ASAAE\nΕισαγωγή στo Airsoft\nΤα τελευταία χρόνια ένα νέο άθλημα έχει “εξαπλωθεί” στην Ελλάδα, το οποία ονομάζεται Αεροσφαίρηση ή αλλιώς Airsoft. Τι λοιπόν είναι αυτή η νέα αθλητική δραστηριότητα και ποιες αξίες πρεσβεύει;\nΗ Αεροσφαίρηση λοιπόν, που συναντάται για πρώτη φορά στην Ιαπωνία της δεκαετίας του 1980, ουσιαστικά είναι ένα πολεμικό παιχνίδι με ηλεκτρικά ή αεριούχα αεροβόλα συγκεκριμένων προδιαγραφών “εκσφενδονίζουν” πλαστικά σφαιρίδια. Τα σφαιρίδια αυτά είναι ακίνδυνα για τους αθλούμενους αφού χαρακτηρίζονται από την ιδιαίτερη ασθενή ισχύ τους. Οι αγώνες Airsoft απαρτίζονται από 2 συνήθως ομάδες, που η κάθε μία προσπαθεί να επιτύχει τους σκοπούς της, οι οποίοι ποικίλουν ανάλογα με το σενάριο του παιχνιδιού, το οποίο στοχεύει στην ψυχαγωγία και στην διασκέδαση των παικτών.\nΟι τρεις βασικοί πυλώνες πάνω στους οποίους στηρίζεται η Αεροσφαίριση είναι η τιμιότητα, η ευγενής άμιλλα και βέβαια το αίσθημα του αθλητικού ιδεώδους. Ειδικότερα για έναν καινούριο παίχτη το παιχνίδι είναι ένα σύστημα τιμής που προβλέπει ότι ο κάθε αεροσφαιριστής βασίζεται στην ειλικρίνεια και στην πνευματική άμιλλα της τιμιότητας.\nΤο Airsoft κάνει αισθητή την παρουσία του και στην Πάτρα μέσω του Αθλητικού Συλλόγου Ανταγωνιστικής Αεροσφαίρισης Ελλάδος (ΑΣΑΑΕ), ο οποίος έχει ως σκοπό να καταστήσει με κάθε μέσο γνωστή στο ευρύ κοινό την σπουδαιότητα της Αεροσφαίρισης, την δημιουργία αθλητικής συνείδησης και την διάδοση του αεροσφαιριστικού πνεύματος στην Ελλάδα, ιδίως προς την νεολαία. Φυσικά συμβάλει δια των μελών και αθλητών του, από κοινού μετά της πολιτείας στην προστασία της ανθρώπινης ζωής, του εθνικού πλούτου με συνεργασία με την Γενική Γραμματεία Πολιτικής Προστασίας κτλ.\nΤι είναι Airsoft?\nAirsoft ή αλλιώς Αεροσφαίριση είναι μία ανταγωνιστική αθλητική δραστηριότητα, η οποία χαρακτηρίζεται από το ομαδικό πνεύμα το οποίο είναι απαραίτητο για την ομαλή διεξαγωγή του. Στην αεροσφαίριση χρησιμοποιούνται αεροβόλα, τα οποία χαρακτηρίζονται από την ιδιαίτερα χαμηλή ισχύ τους και εκτοξεύουν μικρές, πλαστικές μπίλιες 6mm, χαμηλής μάζας.\nΗ διαδικασία του παιχνιδιού ξεκινάει με την ομαδοποίηση των παικτών σε 2 ή περισσότερες ομάδες, συνήθως ανάλογα με την ενδυμασία τους. Οι στόχοι της κάθε ομάδας ποικίλουν ανάλογα με το εκάστοτε σενάριο παιχνιδιού, αλλά ένας από τους βασικούς στόχους κάθε παιχνιδιού είναι να η μία ομάδα να πετύχει και να «βγάλει εκτός» παιχνιδιού τους παίκτες της αντίπαλης ομάδας.\nΈνας παίκτης βγαίνει εκτός παιχνιδιού, προσωρινά ή μόνιμα αναλόγως το σενάριο, αν χτυπηθεί σε οποιοδήποτε σημείο του σώματος του από μπίλια. Την στιγμή πού έχει καταλάβει το χτύπημα, οφείλει να υποδείξει ότι είναι εκτός παιχνιδιού φωνάζοντας δυνατά “HIT” ή “ΕΞΩ”, ενώ βγάζει ένα κόκκινο μαντήλι για να υποδείξει και σε μεγαλύτερες αποστάσεις ότι είναι ανενεργός. Για αυτό ακριβώς το Airsoft είναι μια αθλητική δραστηριότητα που απαρτίζεται από έντιμους και φιλαθλητικούς παίκτες, που δεν διστάζουν να ικανοποιούν τον συναθλητή τους με την επιβεβαίωση μιας επιτυχούς βολής πάνω τους.\nΠολλοί συγχέουν την αεροσφαίριση με το Paintball ή άλλα αθλήματα που χρειάζονται σκοπευτική ικανότητα, αλλά είναι μία εντελώς διαφορετική δραστηριότητα.\nΣτην αεροσφαίριση εκτός από την σκοπευτική ικανότητα με τα ιδιαίτερα αδύναμα αεροβόλα που χρησιμοποιούνται, ο αθλητής αεροσφαίρισης θα πρέπει να συνεργαστεί όχι μόνο με τους συμπαίκτες του, αλλά και με το ευρύτερο περιβάλλον που μπορεί να είναι δασικό, αστικό ή εσωτερικού χώρου. Είναι απαραίτητο να σέβεται το περιβάλλον και να προσπαθεί να το διατηρεί σε άριστη κατάσταση.\nΒασική προϋπόθεση για την αεροσφαίριση επίσης είναι και η ασφάλεια. Απαραίτητα μέσα ασφαλείας είναι να φορούν οι αθλητές ειδικά γυαλιά προστασίας, προστατευτικό μέσο προσώπου, ρούχα χοντρής ύφανσης και μπότες. Όλα αυτά τα μέτρα ασφαλείας είναι απαραίτητα λόγω της, πολλές φορές, απρόβλεπτης μορφολογίας του εδάφους αλλά και της ιδιαιτερότητας του αθλήματος. Γι’αυτούς τους λόγους το Airsoft συγκαταλέγεται στα Extreme Sports, που όμως τηρουμένων των μέτρων ασφαλείας δεν ενέχει κανένα κίνδυνο για τους αθλούμενους αλλά και για το περιβάλλον διεξαγωγής.\nΕνημερωτικός κατάλογος Κανόνων νέων Παιχτών.\nΔεν βγάζουμε ΠΟΤΕ και για κανένα λόγο τα γυαλιά μας. Είτε εντός, είτε εκτός του πεδίου. Βγάζουμε τα γυαλιά μόνο όταν ειπωθεί από τον υπεύθυνο ασφαλείας.\nΕάν χτυπηθούμε σε οποιοδήποτε σημείο του σώματος μας, συμπεριλαμβανομένου και του εξοπλισμού μας, σηκώνουμε το κόκκινο πανί και φωνάζουμε δυνατά ΕΞΩ.\nΌταν είμαστε σίγουροι πως πετύχαμε κάποιο παίκτη, αλλά αυτός δεν βγαίνει, τότε φωνάζοντας CALL OUT και το όνομα του παίκτη βγαίνουμε αμφότεροι εκτός παιχνιδιού και χωρίς περαιτέρω συζητήσεις πηγαίνουμε για Respawn ή περιμένουμε για Medic (κάτι που καθορίζεται από το εκάστοτε Κατηγορίας Airsoft /σενάριο).\nΟποιαδήποτε βολή κατά την οποία δεν έχουμε άμεση οπτική επαφή με τον αντίπαλο παίκτη μέσω των σκοπευτικών του όπλου, θεωρείται τυφλή βολή.\nΤΥΦΛΟΣ: Αν υπάρχει στο πεδίο άτομο χωρίς γυαλιά(είτε συναθλητής μας είτε άγνωστος) φωνάζουμε ΤΥΦΛΟΣ και το μεταδίδουμε, ώστε να το ακούσουν όλοι και να σταματήσει αυτομάτως το παιχνίδι. Συνεχίζουμε μόνο όταν το άτομο έχει απομακρυνθεί από το πεδίο, κάτι που θα ανακοινωθεί από τον υπεύθυνο ασφαλείας.\nΤα άτομα που έχουν χτυπηθεί και βρίσκονται εκτός παιχνιδιού δεν μιλούν και δεν βοηθούν σε καμία περίπτωση τους “ενεργούς” συμπαίκτες τους.\nSafe Zone: Είναι ο χώρος διαλείμματος. Πριν μεταβούμε σε αυτόν λαμβάνουμε μέτρα ασφαλείας: βγάζουμε το γεμιστήρα και ρίχνουμε 2-3 ριπές στον αέρα. Έπειτα αφήνουμε το όπλο στον προκαθορισμένο χώρο.\nΟποιαδήποτε αμφιβολία ή απορία θα λύνεται μετά το τέλος του παιχνιδιού και πάντα με την παρουσία του πενταμελούς διοικητικού συμβουλίου.\nΤο Δ.Σ. έχει κάθε δικαίωμα να απομακρύνει κάποιο παίκτη από τα παιχνίδια κατά την κρίση του.\nΆρθρα και Συμβουλές Airsoft για νέους Παίχτες\nΕπιγονατίδες/Επιαγκωνίδες : Ναί ή Όχι ;\nΣυμβουλή για την πλήρωση των γεμιστήρων – βολίδες BBs\nΠροσανατολισμός – Χρήση πυξίδας – Αζιμούθιο (MilSim)\nΣυμβουλή γιά Μπαταρίες\nΜέθοδοι παιχνιδιού Airsoft


Ινδονησίες VOL 2 | Infobeto Forums - Στοιχημα - Προγνωστικά - Διαγωνισμοί\nΙνδονησίες VOL 2\nΑντιδράσεις: animusbet, pipilas, tino και 5 άλλοι\nΠροβολή συνημμένου 26481\nΠροβολή συνημμένου 26480\nHalf lost Londrina και κερδισμένα όλα τα υπόλοιπα που προτάθηκαν στο θρεντ. Προφανώς και όλοι ξέρετε τα αποτελέσματα, γι'αυτό και δεν τα ανέφερα καν όταν έληξαν. Είχα αποφασίσει να το συνεχίσω ωσότου χαθεί κάποιο, οπότε καθώς φαίνεται ήγγικεν η ώρα.\nΜην πάρω κανέναν στο λαιμό μου αλλά φαίνεται να έχουν αξία εθνικός και Εδεσσαϊκός στη stxman\n84.4 KB Προβολές : 40\n291.6 KB Προβολές : 35\n28 ευρώ μαξ μπετ εκεί. Είναι προφανώς μωρέ δεν με θέλουν τα παιδιά\nΚαι μένα 24 με άφησε στο ένα και 28 στο άλλο\nΩραία 0/2 και συνέχεια με το Χ και 2 εδώ\n130.6 KB Προβολές : 32\n583.8 KB Προβολές : 28\nΝα φανταστώ αυτό δεν το έχεις δει, ε ;;\n1.88 ??? Το χαν ανοίξει τόσο? Όχι δεν το είδα. Ευχαριστώ! Το έβαλα υπό παρακολούθηση\nΜπορεί να ανεβάσω ένα λάιβ σε λίγο.\nΑντιδράσεις: fairplay και qazdas\nΣορι για το λαιβ. Πάνε τα κέρδη της ινδονησιας. 1 σουτ έκαναν σε όλ\nο το 2ο ημίχρονο και έγραψε. Τέλοσπάντων. Κουβαδάκι. Καλά τα κατάφερα.\nΠερνάω και αυτό 1.25/10 , αναγκαστικά λόγω απόδοσης. Σούπα ματς, αλλά έλεος. Με 10 η ΑΕΚ\nΔεν ξέρω τίποτα για αυτό πλην του ότι είχε "χτυπηθεί" πολύ pre match ο άσσος ημίχρονο, θα ρισκάρω για να μάθω\n3/10 και Άγιος ο Αλλάχ\nΔεν συνηθίζω να πανηγυρίζω, αλλά θα κάνω μια εξαίρεση γιατί ήταν στεγνό γαμήσι η Ξάνθη σε συνδυασμό με τον Ισημερινό.\nΑΝΤΕ ΓΕΙΑ !!!! (αυτό ήταν).\nΑντιδράσεις: papas69, jogo, blizard και 1 ακόμη χρήστης\nΣε λάθος θρεντ γράφω τόση ώρα. Ημαρτον\nPANATHA: Στην Αυστρία Λιντς - Σάλτσμπουργκ 2-1 στο 80΄.....το Over 3.5 στο 1.95 Τελικό 2-2 Μια στιγμή πριν


Γνωρίζετε τι είναι η νόσος του φιλιού και πώς μεταδίδεται; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Παθολογία / Γνωρίζετε τι είναι η νόσος του φιλιού και πώς μεταδίδεται;\nΓνωρίζετε τι είναι η νόσος του φιλιού και πώς μεταδίδεται;\nΑύγουστος 29, 2013\tΠαθολογία\nΗ λοιμώδης μονοπυρήνωση που αποκαλείται και νόσος του φιλιού μεταδίδεται μέσω του σάλιου ή του βήχα και του φτερνίσματος. Ωστόσο , η συγκεκριμένη νόσος δεν είναι τόσο μεταδοτική όπως κάποιες άλλες μεταδοτικές ασθένειες ή το κοινό κρυολόγημα. Αν έχετε λοιμώδη μονοπυρήνωση είναι πολύ σημαντικό να επισκεφθείτε άμεσα το γιατρό σας. Ξεκούραση και επαρκής πρόσληψη υγρών είναι το κλειδί για την ανάκαμψη από τη νόσο.\nΤα συμπτώματα της λοιμώδους μονοπυρήνωσης μπορεί να περιλαμβάνουν :\nΔιόγκωση των λεμφαδένων στο λαιμό και τις μασχάλες\nΠρήξιμο του σπλήνα\nΟ ιός έχει μία περίοδο επώασης περίπου τέσσερις έως έξι εβδομάδες , αν και σε μικρά παιδιά η περίοδος αυτή μπορεί να είναι μικρότερη . Τα συμπτώματα όπως ο πυρετός και ο πονόλαιμος συνήθως περιορίζονται σε μια-δυο εβδομάδες , αν και η κόπωση ,η διόγκωση των λεμφαδένων και το πρήξιμο σπλήνας μπορεί να διαρκέσουν για μερικές εβδομάδες περισσότερο. Αν η ανάπαυση και η υγιεινή διατροφή δεν απαλύνουν τα συμπτώματα σας μέσα σε 1-2 εβδομάδες και τα συμπτώματα επαναλαμβάνονται καλέστε το γιατρό σας.\nΗ αιτία της λοιμώδους μονοπυρήνωσης είναι ο ιός Epstein -Barr . Η νόσος συνήθως δεν είναι πολύ σοβαρή . Οι περισσότεροι ενήλικες που έχουν εκτεθεί στον ιό Epstein-Barr, έχουν δημιουργήσει αντισώματα . Έχουν ανοσία και δεν θα ξανανοσήσουν στο μέλλον.\nΗ διεύρυνση του σπλήνα\nΗ λοιμώδης μονοπυρήνωση μπορεί να προκαλέσει διεύρυνση του σπλήνα. Σε ακραίες περιπτώσεις, ο σπλήνας μπορεί να υποστεί ρήξη , προκαλώντας απότομο και ξαφνικό πόνο στην αριστερή πλευρά της άνω κοιλιακής χώρας. Στην περίπτωση αυτή αναζητήστε άμεση ιατρική βοήθεια γιατί μπορεί να χρειαστεί χειρουργική επέμβαση .Επίσης , μπορεί να αισθανθείτε ήπια φλεγμονή του ήπατος ( ηπατίτιδα) ή και ίκτερο (κιτρίνισμα του δέρματος και του λευκού των ματιών).\nΛιγότερο συχνές επιπλοκές\nΑναιμία (μείωση των ερυθρών αιμοσφαιρίων και της αιμοσφαιρίνης)\nΘρομβοκυτταροπενία ( χαμηλός αριθμός αιμοπεταλίων)\nΚαρδιακά προβλήματα όπως η μυοκαρδίτιδα\nΕπιπλοκές που αφορούν το νευρικό σύστημα , μηνιγγίτιδα, εγκεφαλίτιδα και σύνδρομο Guillain-Barre\nΟ ιός Epstein- Barr ιός μπορεί να προκαλέσει μια πολύ πιο σοβαρή ασθένεια σε άτομα που έχουν εξασθενημένο ανοσοποιητικό σύστημα , όπως είναι τα άτομα με HIV / AIDS ή άτομα που λαμβάνουν φάρμακα για να καταστείλλουν το ανοσοποιητικό σύστημα μετά από μεταμόσχευση οργάνου .\nΓιατί, ενώ προσέχω τη ζωή μου, έχω υψηλή πίεση;\nΖαλίζομαι συνέχεια στο αυτοκίνητο και κάθε ταξίδι είναι εφιάλτης! Τι να κάνω;\nΣυνδέεται η χρήση χαρτιού υγείας με τις ενδονοσοκομειακές λοιμώξεις;


Magdalene's Inspiry Life: Η ανάρτηση μετά!!!\nΗ ανάρτηση μετά!!!\nΗ ανάρτηση μετά απο τι θα μου πείτε???\nΜετα τη γέννα βέβαια!Δύσκολο το εγχείρημα πρέπει να ομολογήσω!\nΠήρα χθες το έτσι απλά που λέτε, το γνωστό περιοδικό. Ανοιξιάτικο κ πολύ χρωματιστό κ χαρούμενο!\nΚαι είχε κάτι ιδέες, μα κάτι ιδέες! Μέσα σε όλα είχε και μια ωραία τσάντα!\nΕμπνέυστηκα λοιπόν και εγώ να κάνω μια. Περίπου σαν και εκείνη που είδα!Δεν είχα βέβαια λινό που ήθελε αλλά είχα ύφασμα με λουλούδια.\nΤαλαιπώρια . Μαύρη ταλαιπώρια!!!Η Αφροδίτη μου να τρέχει σε όλο το σπίτι με τα ρετάλια κολάρο και να επικρατεί το απόλυτο χάος!!!!!!!\nΤα κατάφερα όμως να κάνω κάτι που νομίζω ότι είναι τσαντούλα και μάλιστα ανοιξιάτική.\nΑυτό είναι το εσωτερικό που έχει ωραία ροζ φόδρα κ να το εξωτερικο:\nκ μια απορία αρχάριου:\nυπάρχει έτοιμο ρέλι στο εμπόριο?κ αν ναι σε τι μαγαζιά?αυτό το έφτιαξα μόνη μου!\nπως σας φαίνεται η τσάντα?\nΑναρτήθηκε από Magdalene B. στις 5:21 μ.μ.\nΕτικέτες Τσάντα ολέ\nMarta 23 Μαρτίου 2012 - 5:50 μ.μ.\nΔέσποινα 23 Μαρτίου 2012 - 7:21 μ.μ.\nΠολύ ωραία και ανοιξιάτικη η τσάντα σου,για πρώτη προσπάθεια μάλιστα εξαιρετική,αν δεν το΄λεγες δε θα το φανταζόμουν ότι είναι η πρώτη!\nfoufoula89 23 Μαρτίου 2012 - 9:12 μ.μ.\nΠΟΛΥ ΟΜΟΡΦΗ ΧΑΡΑΣ ΤΟ ΚΟΥΡΑΓΙΟ ΣΟΥ....ΚΑΛΟ ΣΑΒΒΑΤΟΚΥΡΙΑΚΟ\nMarie 23 Μαρτίου 2012 - 9:26 μ.μ.\nΕίναι πολύ όμορφη και το ρέλι που έφτιαξες μόνη σου της δίνει άλλη χάρη! Μπράβο σου! Πολλά φιλάκια, καλό βράδυ!\nL. 23 Μαρτίου 2012 - 10:43 μ.μ.\nΕίναι πολύ όμορφη και μάλιστα στα αγαπημένα μου χρώματα!!\nMarina 24 Μαρτίου 2012 - 1:00 π.μ.\nΠανέμορφη, χαρούμενη και πολύ χρήσιμη!!!\nel.mar 24 Μαρτίου 2012 - 2:11 π.μ.\nΜαγδαληνή μου είναι πολύ όμορφη!!Μπράβο σου!!!!!\nΚαλό Σαβ/κο...πολλά φιλιά!!!\nEVAGELIA VRETTOU 24 Μαρτίου 2012 - 6:52 π.μ.\nΚαλημέρα και τις καλύτερες ευχές για σένα και το μωράκι και από εδώ!\nΗ τσάντα είναι πολύ όμορφη και πολύ ανοιξιάτικη!\nΡέλι μπορείς να βρεις σε όλα τα μαγαζιά με ραπτικά. Βέβαια, μόνο μονόχρωμα έχω δει, αν και δεν το έχω ψάξει και λεπτομερώς. Πολλές φορές, είναι καλύτερο να φτιάχνεις το δικό σου, όπως έκανες και στην τσάντα, γιατί είναι το πιο ταιριαστό, αφού είναι από το ίδιο ύφασμα. Φιλιά\nΦιλία 24 Μαρτίου 2012 - 8:19 π.μ.\nΡέλια υπάρχουν πολλά. Ταιριαστό και χειροποίητο όμως, ΕΝΑ!!!!!! Η τσάντα θαυμάσια, χαρούμενη, ανοιξιάτικη... μπράβο σου....\nΕΛΕΝΑ 24 Μαρτίου 2012 - 4:58 μ.μ.\nΕίναι πανέμορφη, χαρούμενη και ανοιξιάτικη!\nΠιστεύω θα σε εξυπηρετήσει πολύ!\nneraiditsa 25 Μαρτίου 2012 - 3:05 μ.μ.\nτέλεια τσαντούλα , ανοιξιάτικη!!!\nMarta 25 Μαρτίου 2012 - 11:07 μ.μ.\nτο χειρότεχνο 25 Μαρτίου 2012 - 11:39 μ.μ.\nΠολυ ομορφη η τσαντα!!!! ναι εχει ετοιμο ρελι στα μαγαζια με ψιλικα στον ταντη τ κρητικο!!!οτι αλλη απορια εχεις ρωτησε με\nΑναστασία 26 Μαρτίου 2012 - 4:28 μ.μ.\nΠολύ όμορφη και ανοιξιάτικη τσάντα! Το ρέλι σου - πολύ καλύτερο από τα έτοιμα!


Η πολιτική αντιπαράθεση για τα voucher | offlinepost\nΑρχική Πολιτική Γνώμη Η πολιτική αντιπαράθεση για τα voucher\nΗ πολιτική αντιπαράθεση για τα voucher\nΈνα θέμα που «έπαιξε» πολύ στην πολιτική σκακιέρα της τελευταίας εβδομάδας και έχει πυροδοτήσει πλήθος πολιτικών αντιπαραθέσεων είναι η κατάργηση του προγράμματος τηλεκατάρτισης για τους επιστήμονες, στην οποία προχώρησε η κυβέρνηση. Τα κόμματα της αντιπολίτευσης εξαπολύουν πυρά κατά της κυβέρνησης και προσωπικά κατά του Υπουργού Εργασίας, ο οποίος από την πλευρά του απάντησε σε υψηλούς τόνους στην τοποθέτησή του στη Βουλή.\nΠιο συγκεκριμένα, επιτέθηκε στον ΣΥ.ΡΙΖ.Α, κατηγορώντας τον για «μέγιστη πολιτική υποκρισία και αθλιότητα», διότι, όπως υπογράμμισε, έρχεται σήμερα και καταγγέλλει ένα πρόγραμμα που το ίδιο υλοποίησε και η σημερινή κυβέρνηση, που το κληρονόμησε, είχε τη τόλμη και το πολιτικό θάρρος να το καταργήσει, αναγνωρίζοντας το λάθος της. Παράλληλα, καταλόγισε στο κόμμα της Αξιωματικής Αντιπολίτευσης «την προσπάθεια κατασυκοφάντησης της κυβέρνησης», που αναδείχθηκε σε μεγάλο φιάσκο. «Τα πράγματα είναι τελείως διαφορετικά. Αντιμετωπίσαμε μια έκτακτη μοναδική κατάσταση. Σε χρόνο μηδέν έπρεπε να πάρουμε αποφάσεις για θέματα που αφορούν ανέργους, κάλυψη επιχειρήσεων και εργαζομένων. Αυτό δεν είχε επιχειρηθεί ποτέ στο παρελθόν. Έγιναν πράξεις όλα αυτά και το πείραμα πέτυχε. Κινηθήκαμε άμεσα, ώστε σε ελάχιστο χρόνο να πληρωθούν τα 600 ευρώ. Κινηθήκαμε με απόλυτη διαφάνεια και πάνω στο συγκεκριμένο πλαίσιο που είχαμε κληρονομήσει από τον ΣΥ.ΡΙΖ.Α το 2019. Ο πολιτικός πρέπει να ακολουθεί τη πορεία του προγράμματος. Είδαμε ότι δεν πήγαινε καλά, ότι δεν στεκόταν στο ύψος των περιστάσεων. Πολιτική γενναιότητα και εντιμότητα λέγεται όταν νομοθετείς και βλέπεις ότι δεν πάει καλά, το επανεξετάζεις και να μην λειτουργείς εγωιστικά». Αυτά είναι μερικά από τα οποία τόνισε ο κ. Βρούτσης κατά την τοποθέτησή του.\nΣτον αντίποδα της άποψης αυτής βρίσκεται το κόμμα της Αξιωματικής Αντιπολίτευσης, μέσα από τις δηλώσεις του κ. Χαρίτση, που υποστηρίζει ότι η παραίτηση του Υπουργού Εργασίας αποτελεί μονόδρομο. «Η παρωδία του προγράμματος της δήθεν τηλεκατάρτισης των επιστημόνων μέσω ΚΕΚ αποκάλυψε σε ολόκληρο το πανελλήνιο πως το επιτελικό κράτος του κ. Μητσοτάκη είναι ένα επικίνδυνο μείγμα αδίστακτου κυνισμού και τραγικής ανικανότητας. Η ευθύνη του αρμόδιου Υπουργού είναι κάτι παραπάνω από οφθαλμοφανής, καθώς δεν περιορίστηκε μόνο στο ότι πιστοποίησε ένα πρόγραμμα που προσβάλλει την νοημοσύνη των επιστημόνων, αλλά επεκτείνεται και στο γεγονός της άμεσης εμπλοκής συνεργάτιδάς του σε εταιρία που είχε αναλάβει την εκτέλεση του κατάπτυστου αυτού έργου, που συνιστά σκάνδαλο, το οποίο πρέπει να διερευνηθεί άμεσα. Και βεβαίως, μετά από όλα αυτά, η παραίτησή του συνιστά μονόδρομο». Ωστόσο, καταλήγει και στο ότι η ευθύνη βαραίνει και τον ίδιο τον Πρωθυπουργό, από τη στιγμή που επιλέγει να διατηρεί τον κ. Βρούτση στο αξίωμά του, συμπληρώνοντας ότι οφείλει να δώσει στους Έλληνες πολίτες εξηγήσεις για όλες τις πτυχές του ζητήματος αυτού.\nΑπό την πλευρά του το ΚΙΝΑΛ και πιο συγκεκριμένα ο κ. Χρηστίδης, υποστηρίζει πως είναι προφανές ότι υπάρχει πολιτική ευθύνη του Υπουργού Εργασίας. «Κάποιοι Υπουργοί μας κατηγορούσαν για λαϊκισμό» και συμπλήρωσε «Ποιος είναι ο λαϊκισμός; Όταν εμείς λέγαμε την αλήθεια και οι Υπουργοί έλεγαν το αντίθετο ή τώρα που βγαίνουν οι Υπουργοί και ακολουθούν τη γραμμή του κ. Μητσοτάκη, που είδε αυτό που συμβαίνει, υπαναχώρησε και παίρνει πίσω τις επιλογές του; Είναι προφανές ότι υπάρχει πολιτική ευθύνη», δήλωσε ο Εκπρόσωπος Τύπου του ΚΙΝΑΛ, τονίζοντας ότι η κυβέρνηση επέλεξε να δώσει μια τέτοιου είδους αμφιβόλου ποιότητας κατάρτιση, εμπαίζοντας τους αυτοαπασχολούμενους.\nΗ πολιτική αντιπαράθεση για τα voucher της τηλεκατάρτισης των επιστημόνων μεταφέρεται και στη Βουλή στον απόηχο της κυβερνητικής οπισθοχώρησης και της απόφασης του πρωθυπουργού να διακοπεί το εν λόγω πρόγραμμα μετά το σάλο που προκλήθηκε. Μια πρόγευση πάντως για το τι έπεται στην επικείμενη συνεδρίαση δίνουν οι αψιμαχίες σε υψηλούς τόνους μεταξύ των βουλευτών των κομμάτων που προηγήθηκαν, ιδίως μεταξύ αυτών της ΝΔ και του ΣΥ.ΡΙΖ.Α.\nΟ κυβερνητικός εκπρόσωπος, βέβαια, τόνισε -κατά τη διάρκεια της ενημέρωσης των πολιτικών συντακτών- πως οι επιστήμονες θα λάβουν κανονικά την ενίσχυση των 600 ευρώ για τον μήνα Απρίλιο, χωρίς προϋποθέσεις, ανακοινώνοντας συγχρόνως ότι ο Πρωθυπουργός έδωσε εντολή να ξεκινήσει αξιολόγηση των ΚΕΚ μέσω ενδελεχούς ελέγχου της ποιότητας των προγραμμάτων κατάρτισης και ανάπτυξης του ανθρώπινου δυναμικού, κάτι που τα τελευταία χρόνια δεν συνέβαινε.\nΔιεθνείς Οργανισμοί Μαριάννα Ηλιοπούλου - 26 Νοεμβρίου, 2020 0\nΝομικά Θέματα Δήμητρα Κουφωλιά - 26 Νοεμβρίου, 2020 0\nCulture Panagiota Katsaveli - 26 Νοεμβρίου, 2020 0\n1821-2021: 200 Χρόνια Ανεξαρτησίας και Μνήμης Βασίλης Δημόπουλος - 26 Νοεμβρίου, 2020 0


Η χθεσινή συγκέντρωση του ΣΥΡΙΖΑ μονοπωλεί τα πρωτοσέλιδα του διεθνούς Τύπου. | Νομαρχιακη Επιτροπη Υγειας Αττικης ΣΥΡΙΖΑ\n« «Μαλακώνει» και η Μέρκελ για Ελλάδα: Θα βρούμε λύση, πάντα βρίσκουμε…\nΠαγκόσμια Ομοσπονδία Συνδικάτων: Νίκη του ΣΥΡΙΖΑ για αλλαγή στην Ευρώπη. »\nΗ χθεσινή συγκέντρωση του ΣΥΡΙΖΑ μονοπωλεί τα πρωτοσέλιδα του διεθνούς Τύπου.\nΟι βουλευτικές εκλογές της Κυριακής και η κεντρική προεκλογική συγκέντρωση του ΣΥΡΙΖΑ, με τον πρόεδρό του Αλέξη Τσίπρα έχουν την «πρωτοκαθεδρία» τους στα πρωτοσέλιδα του διεθνούς Τύπου, σήμερα.\nΤο τέλος της «εθνικής ταπείνωσης» πλησιάζει, είπε χθες ο πρόεδρος του ΣΥΡΙΖΑ στη διάρκεια της προεκλογικής του ομιλίας στην Αθήνα.\nΔιευρύνει τη διαφορά με τη ΝΔ ο ΣΥΡΙΖΑ στις δημοσκοπήσεις. Ο Τσίπρας δήλωσε πως θα μπει τέλος στην «ταπείνωση του ελληνικού λαού».\n«Τέλος στο μνημόνιο. Τέλος στους εκβιασμούς. Τέλος στην δουλοπρέπεια» υποσχέθηκε ο Αλέξης Τσίπρας στη διάρκεια της ομιλίας του στην Αθήνα.\nΤέλος στις εντολές από τους ξένους, θα βάλει ο Τσίπρας. Ζήτησε την απόλυτη πλειοψηφία στην Βουλή.\nΝέοι παίκτες για ένα παλιό δράμα, γράφει σε ανάλυσή της η εφημερίδα, αναφερόμενη στις ελληνικές πολιτικές εξελίξεις. Οι ελληνικές εκλογές θα διεξαχθούν ανάμεσα σε αυτούς που δεν έχουν τίποτα να χάσουν και σε εκείνους που φοβούνται ότι θα χάσουν τα πάντα.\nΟ «κύκλος» του ΣΥΡΙΖΑ. Οι υποστηρικτές της ομάδας του Τσίπρα που θα βοηθήσουν με τα καθημερινά προβλήματα. «Ο ΣΥΡΙΖΑ έχει γίνει η μόνη ελπίδα για τους Έλληνες».\n«Δημοκρατία σημαίνει ότι όταν κάτι δεν λειτουργεί, μπορείτε να το αλλάξετε», δήλωσε ο Πάμπλο Ιγκλέσιας.\nΣτην Αθήνα έληξε την νικηφόρα προεκλογική του εκστρατεία ο Τσίπρας.\nΟ Τσίπρας υποσχέθηκε αποφασιστικότητα απέναντι στη Μέρκελ.\nΗ μάχη για την εξουσία στην Ελλάδα, μπαίνει στην τελική ευθεία. Ο Σαμαράς απευθύνει την τελευταία του έκκληση στους ψηφοφόρους προκειμένου να αντιστρέψει το αρνητικό κλίμα για το κόμμα και την πολιτική του.\nΠεινασμένοι και ρακένδυτοι Έλληνες σπρώχνουν την Ελλάδα στα όρια.\nΗ Φινλανδία ανοίγει την πόρτα της διαπραγμάτευσης για το ελληνικό χρέος.\nThis entry was posted on 23 Ιανουαρίου 2015, 11:53 πμ and is filed under Σχολιασμοί Επικαιρότητας. You can follow any responses to this entry through RSS 2.0. You can leave a response, or trackback from your own site.


ΠΑΟΚ: Το ξέσπασμα του Λυκογιάννη και το 'unfinished business' '); });\nΧΑΡΗΣ ΣΤΑΥΡΟΥ Χ. ΣΤΑΥΡΟΥ 28.02.2021 | 20:23\nΟ Άρης Λυκογιάννης σε timeout του αγώνα Λάρισα - ΠΑΟΚ EUROKINISSI\nΧαμηλούς τόνους κράτησε ο Άρης Λυκογιάννης μετά τη νίκη του ΠΑΟΚ στη Λάρισα, λέγοντας στους παίκτες του πως έρχεται ακόμα κρισιμότερος αγώνας το επόμενο Σάββατο, απέναντι στον Προμηθέα (VIDEO).\nΗ ομάδα του είχε "επιβιώσει", είχε νικήσει στη Λάρισα μετά από ένα χορταστικό 45λεπτο, όμως το μυαλό του Άρη Λυκογιάννη "έτρεχε" αρκετές ημέρες μπροστά.\n"Το επόμενο Σάββατο έχουμε μια δουλειά που έμεινε στη μέση" έλεγε ο προπονητής του ΠΑΟΚ στους παίκτες του, καθώς στον Δικέφαλο ανυπομονούν για το νέο συναπάντημα με τον Προμηθέα, από τον οποίο αποκλείστηκαν στα ημιτελικά του Κυπέλλου.\nΔείτε τι έγινε στο φινάλε του Λάρισα - ΠΑΟΚ:\nTAGS ΠΑΟΚ STOIXIMAN BASKET LEAGUE ΛΑΡΙΣΑ ΠΡΟΜΗΘΕΑΣ ΠΑΤΡΩΝ


Απόηχος της Ολυμπιάδας Ρομποτικής 2015\nΠΑΙΔΕΙΑ 21/11/2015 - 16:11 | Author: Newsroom Ipaidia\nΈνα κείμενο του καθηγητή πληροφορικής του 1ου ΓΕΛ Ξάνθης Θ.Μπαλαφούτη\nΗ ομάδα ρομποτικής του σχολείου μας, που αποτελείται από τους μαθητές της Γ΄ Λυκείου, Αλέξανδρο Πανταζίδη, Χάρη Παπαδάκη και τον φοιτητή πλέον και περσινό μαθητή μας Βασίλη Κόκκινο, μετά την 1η θέση που κατέλαβε στους Πανελλήνιους αγώνες ρομποτικής, εκπροσώπησε τη χώρα μας στην Ολυμπιάδα ρομποτικής που πραγματοποιήθηκε στη Ντόχα του Κατάρ, 6-8 Νοεμβρίου.\nΤα όσα έζησε η ομάδα μας στο μακρινό Κατάρ είναι δύσκολο να περιγραφούν με λόγια. Ατενίζοντας το ασημένιο ολυμπιακό μετάλλιο στο στήθος των παιδιών, το πάθος με το οποίο αγωνίστηκαν, την ψυχική δύναμη και την ετοιμότητα για να ξεπεράσουν τα τεχνικά προβλήματα που παρουσιάστηκαν, είναι πραγματικά να απορεί κανείς και ταυτόχρονα να θαυμάζει. Δεν είναι μικρό πράγμα Έλληνες μαθητές να κοιτούν στα μάτια και να ανταγωνίζονται ως ίσοι προς ίσους τους τεχνολογικούς κολοσσούς της ασιατικής ηπείρου.\nΣτις χώρες του Ανατέλλοντος Ηλίου, η ρομποτική διδάσκεται στα σχολεία από τις πρώτες τάξεις του δημοτικού, σε καθημερινή βάση. Στη χώρα μας, αποτελεί ένα χόμπι, μια εξωσχολική δραστηριότητα, όπου οι περισσότεροι μαθητές την αγνοούν και λίγοι εκπαιδευτικοί αποφασίζουν να την εντάξουν στην εκπαιδευτική τους φαρέτρα.\nΗ αλήθεια είναι πως οι Έλληνες μαθητές, ιδιαίτερα αυτοί του λυκείου, εγκλωβισμένοι καθώς είναι στη διαδικασία των πανελλαδικών εξετάσεων, δεν έχουν το χρόνο και τη διάθεση να αναζητήσουν άλλες πηγές γνώσης πέρα από αυτές που βασανιστικά τους επιτάσσει η διδακτέα ύλη. Θέλει πραγματικά τόλμη και ωριμότητα να αποφασίσει κανείς να στρέψει αλλού την προσοχή του και να ασχοληθεί με πράγματα που αγαπά.\nΤέτοια παιδιά είναι ο Βασίλης, ο Αλέξανδρος και ο Χάρης, και είναι τιμή μου που τους έχω μαθητές. Κάθε Κυριακή ανέβαιναν στο σχολείο και επί 2 ώρες πειραματίζονταν με μηχανικές κατασκευές και αλγορίθμους προκειμένου να καταλήξουν στη μορφή και τη λογική που θα έχουν τα ρομπότ ποδοσφαιριστές. Η δουλειά συνεχιζόταν και στο σπίτι. Υπήρξαν ημέρες που αφιέρωναν 4-6 ώρες για να δαμάσουν το Robuero (επιθετικός) και το Robuerto (τερματοφύλακας). Πολύ συχνά τα βράδια μέσω skype γίνονταν συζητήσεις και παίρνονταν αποφάσεις για τις νέες δοκιμές-βελτιώσεις. Το καλοκαίρι, κάθε Πέμπτη, το 1ο ΓΕΛ Ξάνθης δεν ήταν ανοικτό μόνο για την καλοκαιρινή εφημερία, υποδεχόταν επίσης στο εργαστήριο πληροφορικής και την ομάδα ρομποτικής. Λίγες ημέρες πριν φύγουμε για την ολυμπιάδα, τα φώτα του σχολείου έμεναν ανοικτά μέχρι τις 2 το βράδυ.\nΤην τιτάνια προσπάθεια των παιδιών λίγοι την γνώριζαν και θα έμενε στην αφάνεια αν δεν ερχόταν το ολυμπιακό μετάλλιο. Ο λόγος που την αναδεικνύουμε εδώ, δεν είναι για το χειροκρότημά σας, αλλά για να αποτελέσει δίδαγμα προς τα νέα παιδιά. Οι επιτυχίες στη ζωή συνήθως έρχονται ύστερα από πολύ κόπο και μεγάλες θυσίες και σπανίως αποτελούν προϊόν τύχης. Μερικές φορές η ζωή ανταμείβει γενναία όσους ρισκάρουν για να κυνηγήσουν τα όνειρά τους .\nΚαθηγητής Πληροφορικής 1ου ΓΕΛ Ξάνθης


Trofodotiko: Άγρια διπλή δολοφονία στη Φυλής\nΆγρια διπλή δολοφονία στη Φυλής\nΜαχαίρωσαν δύο αδέλφια έξω από μπαρ στη Φυλής. Νεκρός επί τόπου ο ένας, ο άλλος ξεψύχησε ενώ μεταφερόταν στο νοσοκομείο.\nΤο φονικό επεισόδιο σημειώθηκε στις 11.30 το βράδυ έξω από μπαρ στην οδό Φυλής 25 στην Αθήνα. Άγνωστοι επιτέθηκαν σε...\nδύο αδέλφια από το Μπαγκλαντές με αποτέλεσμα να τραυματίσουν τον έναν, ο οποίος διακομίστηκε με ασθενοφόρου του ΕΚΑΒ στο νοσοκομείο, όπου υπέκυψε στα τραύματά του.\nΗ αστυνομία ειδοποιήθηκε για το περιστατικό από το νοσοκομείο και διεξάγει έρευνα για τη διευκρίνιση των αιτίων του επεισοδίου, καθώς και για τον εντοπισμό και τη σύλληψη των δραστών.


Η Μερόπη Προβληματίζεται... Μήπως είναι προβληματική?: Ο Χότζας, ο Σαμαράς και οι φορολογικοί συντελεστές...\n"ο φορολογικός συντελεστής 45% είναι υπερβολικός για το μεσαίο εισόδημα των 26.001 ευρώ ετησίως...": καλή μου Μερόπη, αυτό δεν είναι πλέον μεσαίο αλλά ένα υψηλό εισόδημα.\n5 Δεκεμβρίου 2012 - 11:30 π.μ.\nΠολύ καλή η ιστορία και ο παραλληλισμός..αν και δεν πιστεύω ότι τελικά θα γλυτώσουμε και αυτή την απάνθρωπη φορολογία..τώρα τα παίρνουν πίσω..αλλά στη πορεία πιστεύω ότι θα τα εφαρμόσουν. Σύν-πλήν λίγο λιγώτερα/λίγο περισσότερα, τα μέτρα θα εφαρμοσθούν.\nχαχαχαχα, σωστό και αυτό! Μπορεί και να ήταν επικοινωνιακή μέθοδος για να φανεί ο some are us ως ήρωας ή έστω να μη μισηθεί τόσο όσο θα γινόταν αν πέρναγε το μέτρο αυτό. Ελπίζω να τελειώσει σύντομα ο εφιάλτης και να ξαναγυρίσουμε στην ανέμελη καθημερινότητα μας...\n5 Δεκεμβρίου 2012 - 4:12 μ.μ.\nκι όμως. Μπορεί η μικρομεσαία τάξη να συρρικνώθηκε στην Ελλάδα, υπάρχουν όμως, ακόμα, και άνθρωποι με πολύ υψηλότερα εισοδήματα, απ' αυτό των 26.001 ευρώ ετησίως. Φοροδιαφεύγουν βέβαια και γι' αυτό φαίνεται ότι το ανωτέρω εισόδημα είναι υψηλό!\n5 Δεκεμβρίου 2012 - 4:48 μ.μ.\nαπάνθρωπη φορολογία είναι ήδη και αυτή που έχουμε. Και δεν εννοώ μόνο τη φορολογία εισοδήματος, αλλά την κάθε είδους φορολογία (εισοδήματος, ακινήτων, ΦΠΑ, τέλος καυσίμων κλπ κλπ). Μας έχουν στραγγίξει εντελώς.\nΑμήν και πότε! Να περάσουμε στην ανεμελιά εννοώ. Αν και δεν το βλέπω.


Μουσική Λοβοτομή: Τα υπαρξιακά blues του κύριου Hugo - Mix Grill: Μουσική, Συναυλίες, Θέατρο, Cinema (greek) 18110\nΤετάρτη, 03 Απριλίου 2013 10:00\nΉτανε μια από κείνες τις άχαρες Κυριακές που τέσσερα παιχνίδια της «σούπερ λίγκας» λήξανε 0-0, ο ήλιος ήτανε κρυμμένος όλη μέρα πίσω από μια χλομή μουντάδα και η κουφόβραση έκανε το πουκάμισο να κολλάει πάνω μου σαν εφοριακός. Ιδανική βραδιά για τα υπαρξιακά blues του Hugo Race δηλαδή. Φύγαμε για το Drugstore!\nΤο Drugstore ξεκίνησε να φιλοξενεί μικρά αλλά ενδιαφέροντα live με μικρό εισιτήριο και μέσα στο μήνα θα δούμε εκεί τους Monochrome Set, τον Martyn Bates των Eyeless in Gaza και τον Stuart Moxham των Young Marble Giants. Όλα περασμένα μεγαλεία δηλαδή αλλά γιατί όχι; Και με 12 ευρώ εισιτήριο στην προπώληση είναι ωραία φάση. Χρειαζόμαστε περισσότερα τέτοια σ’ αυτή την πόλη, κάτι πέρα απ’ την επισημότητα των παραδοσιακών συναυλιακών χώρων ή τα πλαστικά τρέντι στέκια. Μου άρεσε που έβλεπα τον κυρ Hugo να σουλατσάρει ανάμεσα στον κόσμο, μου άρεσε που όλοι ήταν εκεί για τη μουσική και όχι επειδή τους έστειλε το τάδε φριπρές, μου άρεσε που οι μπίρες ήτανε φτηνές και τις έβαζε ο Κούλης και όχι κάποιο αγενές μυστακοφόρο χιπστερόπουλο. Ήτανε πολύ intimate ρε παιδί μου, όπως λένε και στο Γκρέατ Μπρίτεν. Όπως γίνεται σε παρόμοιους χώρους στην Ευρώπη και την Αμερική, όπου θα μπορούσες να μάθεις τα επίθετα όσων ήτανε μέσα.\nΤην Κυριακή μέτρησα γύρω στα 40-50 άτομα. Μου είπαν ότι το προηγούμενο βράδυ είχε τόσο πολύ κόσμο που κατουριόσουνα πάνω σου μέχρι να διασχίσεις το πλήθος για να πας στο Gentlemen’s Room. Mια χαρά.\nΟι Ιταλοί Sacre Cuori που ανοίγανε ήταν στην ουσία οι Fatalists, το γκρουπ με το οποίο ηχογράφησε το ομώνυμο άλμπουμ ο Μister Race. Αν θέλετε περιγραφή με δυο λόγια, θα έλεγα Americana made in Italy, ή οι μακαρονάδες Calexico, αν προτιμάτε να το θέσω πιο κομψά. Ατμοσφαιρικό, αφαιρετικό desert noir με ethnic πινελιές και τον μπαμπά Morricone ν’ αγναντεύει από μακριά. Κιθάρα, μπάσο, ντραμς. Απλά πράματα αλλά σαγηνευτικά. Ένας φίλος του mix grill μου επεσήμανε ότι το παίξιμο του κιθαρίστα θυμίζει Manuel Galban, τον Κουβανό κιθαρίστα από τους Buena Vista Social Club. Μπράβο λοιπόν στον Antonio Gramentieri (πείτε το δυνατά τρεις φορές με ιταλική προφορά και νιώστε κοσμοπολίτες).\nΜετά από ένα διάλειμμα, το τρίο ανέβηκε πάλι στη σκηνή, αυτή τη φορά με τον Hugo Race στη μέση. Mετά το τέταρτο κομμάτι ένιωθα να μετανιώνω που δεν έχω εντρυφήσει περισσότερο στη δουλειά αυτού του ιδιαίτερου μουσικού. Το μινιμαλιστικό ντύσιμο των τραγουδιών αφήνει γυμνή την καπνισμένη φωνή του με τις χαμηλές οκτάβες που φέρνουν στο μυαλό τον Mark Lanegan ή τον Leonard Cohen. Σαν παλιό, καλό ουίσκι που μένει στο βαρέλι δεκάξι χρόνια για να σου ψήσει γλυκά το μυαλό και τις αισθήσεις όταν το πιείς. Έπειτα είναι κι αυτοί οι αινιγματικοί στίχοι που πότε αγκαλιάζουν το θάνατο (Fatalists γαρ) και στήνουν ολόκληρες ιστορίες γύρω από αυτόν και την ιδέα του. Και στον αντίποδα, παράξενες αγάπες που αψηφούν πεισματάρικα το θάνατο και κρύβονται σε μισοσκότεινα δωμάτια.\nΗ γκάμα του είναι αρκετά μεγάλη και δεν περιορίζεται στο ύφος του πνευματικού μπαμπά (ή μαφιόζου νονού, αν προτιμάτε) Nick. Ίσως ο λόγος που δεν έχουν ασχοληθεί περισσότεροι άνθρωποι μαζί του είναι η μοιραία σύγκριση και ο συσχετισμός με τον άλλο Αυστραλό τροβαδούρο του doom and gloom. Ίσως επειδή στα μάτια πολλών ένας Bad Seed δε μπορεί να σταθεί μόνος του. Όμως αυτός εδώ έχει πολλούς δικούς του κακούς σπόρους να σπείρει. Σπόρους με τίτλους όπως «Ghostwriter», «No Stereotype», «We Never Had Control», «Snowblind», «Will You Wake Up», «Too Many Zeros» που είναι μερικά από τα κομμάτια που έπαιξε σ’ αυτή τη δίωρη, σχεδόν πριβέ εμφάνιση.\nHUGO RACE & FATALISTS @ The Drugstore


BOSSA NOVA: Αναμνήσεις από ένα πάρτυ που θα έπρεπε να είχε γίνει [Γνωρίστε το έργο πριν την προβολή | «Μένουμε σπίτι» με τον Πολιτισμό] - Εθνικό Θέατρο - Εθνικό Θέατρο\nΑναμνήσεις από ένα πάρτυ που θα έπρεπε να είχε γίνει\nΒossa nova σημαίνει στα πορτογαλικά «νέο κύμα». Είναι ένα είδος μουσικής που αναπτύχθηκε στο Ρίο ντε Τζανέιρο της Βραζιλίας τη δεκαετία του 30 και διαδόθηκε παγκοσμίως την δεκαετία του ‘50. Στη bossa nova συναντώνται στοιχεία της σάμπα, -της αφροβραζιλιάνικης δηλαδή μουσικής της χώρας που ήταν δημοφιλέστατη τις δεκαετίες του ’30 και του ’40-, και της τζαζ. Η bossa nova απάλυνε το πάθος και την ένταση της σάμπα μειώνοντας τον ρόλο των κρουστών στις ορχήστρες, έδωσε στην κιθάρα και στο πιάνο τον πρωταγωνιστικό ρόλο και επέλεγε σαν χώρους ακρόασης μικρότερες αίθουσες όπου μπορούσε κανείς να παρακολουθήσει μέσα σε συνθήκες απόλυτης ηρεμίας. Πολλά χρωστάει και στις ηχητικές ανταλλαγές που συνέβαιναν την ίδια εποχή αλλά και στη δεκαετία του ΄50 ανάμεσα στη Βραζιλία και τις ΗΠΑ. Στους στίχους και τη μουσική υπάρχει αισιοδοξία και λυρική ελαφρότητα, είναι ένα είδος γεμάτο φως.\nΟ βραζιλιάνος μουσικός και μουσικολόγος Αρτούρ Νεστρόβσκι έλεγε πως «Αν επιχειρήσεις να τραγουδήσεις αυτό το είδος με ένταση μπορεί να ακουστεί κιτς. Είναι τελείως διαφορετικό από την samba. Το κόλπο είναι να τραγουδάς την bossa nova σα να μιλάς, όπως ιδανικά έκανε ο Ζοάο Ζιλμπέρτο. Μ' αυτόν τον τρόπο ακούγεται πάντα οικεία και ανεπίσημη, σαν κουβέντα ή σαν εξομολόγηση». Για τον μουσικολόγο Ζούλιο Μεντάλια είναι «η μουσική που όλοι μπορούν να τραγουδήσουν, αφού καταργεί την πρωτοκαθεδρία του τραγουδιστή-σολίστα», ενώ ο τραγουδιστής και συνθέτης Carlos Lyra λέει πως «τραγουδούσαμε σαν να ψιθυρίζαμε στο αυτί μιας γυναίκας».\nΑπό τους πιο σημαντικούς εκπροσώπους της μπόσα νόβα είναι ο Antônio Carlos Jobim και ο Ζοάο Ζιλμπέρτο ο οποίος υπήρξε από τους πιο ευρηματικούς συνθέτες του είδους.\nΣτα πιο διάσημα τραγούδια της μπόσα νόβα είναι το «The Girl From Ipanema» γραμμένο 1941 από τον Αντόνιο Κάρλος Ζομπίμ και στίχους στα πορτογαλικά από τον Vinicius de Moraes και αργότερα στα Αγγλικά από τον Norman Gimbel.\nΣτην παράσταση που ανέβηκε στη σκηνή Κοτοπούλη του θεάτρου Rex ο σκηνοθέτης και χορογράφος Κωνσταντίνος Ρήγος «καλεί» είκοσι ηθοποιούς και χορευτές σε ένα πάρτυ, στο ρυθμό της bossa nova. Ένα μεγάλο μουσικό πάρτυ για τον έρωτα και τη ζωή στο Ρίο ντε Τζανέιρο: ένας φοίνικας σαν του Ρίο, το ψηφιδωτό της Κόπα Καμπάνα κι ένα τραπέζι. Λαμπερά κοστούμια - κυρίως στο άσπρο, χρυσό και μαύρο-, με κάποιες αναφορές στο κιτς των σίξτις. Ένα συγκρότημα παίζει ζωντανά και όλοι τραγουδάνε κλασικές μπόσα νόβες -Girl from Ipanema, Blue Bossa, Desafinado και κυρίως το περίφημο Βlame it on the Bossa Nova, που είναι και η ραχοκοκαλιά της παράστασης. Στον αντίποδα η πρωτότυπη μουσική του Δημοσθένη Γρίβα για τα μέρη που μας μεταφέρουν έξω από τη συνθήκη του πάρτυ, τα πιο «μεταφυσικά».\nΗ μουσική κατακλύζει τη σκηνή, πλημμυρίζει την αίθουσα, οι ερμηνευτές - καλεσμένοι σταδιακά χαλαρώνουν, προσκαλούν επί σκηνής τους θεατές και τους μαθαίνουν τα βήματα του ανάλαφρου χορού. Και μέσα σε αυτή την χαλαρή ατμόσφαιρα του ball-room οι ερμηνευτές έρχονται να αναρωτηθούν για τον έρωτα. Τι είναι έρωτας; Ένα ερώτημα που συνεχώς γίνεται πιο πιεστικό. Τα αισθήματά τους, οι σκέψεις και οι αγωνίες τους για τον έρωτα παρουσιάζονται σε εικόνες που μπλέκονται η μία μέσα στην άλλη. Όλα τα ζευγάρια και οι ιστορίες τους είναι ψηφίδες της μίας και απαρέγκλιτης πορείας του Έρωτα. Έρωτας είναι τα πάντα και μέσα στη ρυθμική επανάληψη της bossa nova παρακολουθούμε παράλληλα την κυκλική πορεία των σχέσεων των ανθρώπων, σε μια διαδρομή από την ευφορία στην απόγνωση, στη διάλυση, στην ανασύνθεση και πάλι πίσω. Πόσο ελεύθερος είναι τελικά ο άνθρωπος να βιώσει τα αισθήματά του και τις επιλογές του; Είμαστε καταδικασμένοι να χορεύουμε σε έναν επαναλαμβανόμενο ρυθμό από όπου δεν μπορούμε να ξεφύγουμε; Ή μήπως αυτή ακριβώς η επανάληψη είναι η ευκαιρία μας για την παρέκκλιση, όπως σημειώνει η δραματουργός Ξένια Αηδονοπούλου, για τη δημιουργία του μοναδικού, του ανεπανάληπτου, του ιδιοφυούς και του ιδεώδους;\nΈνα αστικό πάρτυ όπου κυριαρχεί η λάουντζ αισθητική, σαν αυτή που επικρατούσε στον πλανήτη στα μέσα της πρώτης δεκαετίας του 21ου αιώνα, όταν όλα έμοιαζαν λαμπερά ενώ το από κάτω επίπεδο διαλυόταν: χλιδάτα ξενοδοχεία για τις πιο πολυτελείς διακοπές, ουρανοξύστες που έσκιζαν τον ουρανό, ένα εξεζητημένο σήμερα δίχως έγνοια για το αύριο ενώ το κλίμα καταστρέφεται, το νερό λιγοστεύει, ο πλανήτης υποφέρει. Κι η ευθύνη; Που βρίσκεται η ευθύνη για όλλα αυτά; Μάλλον όπως πάντα κάπου αλλού. Ας φταίει η μπόσα νόβα! Blame it on the bossanova!\nΑρχείου, Βιβλιοθήκης & Διεθνών Σχέσεων Εθνικού Θεάτρου\nΣημείωμα Χορογράφου - Σκηνοθέτη\nO Elvis φοράει ασπρόμαυρο στενό κοστούμι στην ταινία Fun in Acapulco, ενώ τραγουδά και χορεύει το περίφημο Bossa Nova Baby.\nΜοναχικοί ηλικιωμένοι cowboys και βραζιλιάνοι αστοί χορεύουν σε τράπεζες, σπίτια, μαζικούς χώρους εστίασης και πάρκα.\nΠερπάτησα στην Ιπανέμα και σιγοψιθύρισα το The Girl from Ipanema και πριν από λίγο καιρό έμαθα ότι υπάρχει και αγόρι από την Ιπανέμα (λογικό). Το είχα δει σίγουρα καθώς περπατούσα. Είδα τους μεγάλους φοίνικες στο Ρίο ντε Τζανέιρο να με κοιτούν και τους ξανάδα ψεύτικους και με φωτάκια στο επαρχιακό οδικό δίκτυο της Ελλάδας.\nΈρχεται στα αυτιά μου η μουσική από τα Σαγόνια του καρχαρία. Στον ύπνο μου ένα βράδυ ο Έλβις, ένας καρχαρίας, κάποιες χαμένες αντιλόπες και ένα ατελείωτο φιλί έγιναν ένα. Η παράσταση θα το αποδείξει!\nΈνα φιλί μπορεί να είναι τόσο κοφτερό όσο το δάγκωμα ενός καρχαρία, ένας άνθρωπος μπορεί να λάμψει σαν φοίνικας, όλοι μας είμαστε χαμένες αντιλόπες!\nΣ’ έναν κόσμο με ορισμένες αντιστοιχίες, η σουρεαλιστική εικόνα δεν γνωρίζει φράγματα. Ένα αγόρι και ένα κορίτσι χορεύουν ακόμα, με άμμο στα πόδια, στην Ιπανέμα.


Μελομακάρονα, κουραμπιέδες και δίπλες: Πόσες θερμίδες έχουν - arouraios\nΜελομακάρονα, κουραμπιέδες και δίπλες: Πόσες θερμίδες έχουν\nΤα Χριστούγεννα αποτελούν την αγαπημένη εποχή του έτους για πολλούς και ένας λόγος από αυτούς είναι τα παραδοσιακά γλυκά της εποχής.\nΜελομακάρονα, κουραμπιέδες και δίπλες έχουν την τιμητική τους και βρίσκονται πάντα στο γιορτινό τραπέζι. Αυτό που σκέφτονται όμως μερικοί πριν απολαύσουν τα συγκεκριμένα γλυκά είναι το πόσες θερμίδες έχουν.\nΈνα μεγάλο μελομακάρονο, λοιπόν, ισούται με περίπου 130 με 150 θερμίδες κι ένας κουραμπιές έχει 150 με 180 θερμίδες. Πιο ελαφρύ, και όσον αφορά τα υλικά, είναι το μελομακάρονο που περιέχει ελαιόλαδο, κανέλα και πορτοκάλι σε αντίθεση με τον κουραμπιέ που φημίζεται για το βούτυρό του.\nΌσον αφορά, τώρα, τις δίπλες, αυτό είναι πιο ελαφρύ γλυκό έχοντας περίπου 87 θερμίδες ανά 30 γραμμάρια. Επιπλέον μια δίπλα είναι πλούσια σε αντιοξειδωτικά στοιχεία.\nΑπολαύστε, λοιπόν, τα γλυκά των Χριστουγέννων αλλά τηρήστε και το μέτρο!


Συνδυάστε την απώλεια βάρους με… την απόλαυση! - Newsbomb\nΓΥΝΑΙΚΑ 18/03/2015 17:52\nΣυνδυάστε την απώλεια βάρους με… την απόλαυση!\nΗ Power Health σας προσφέρει το πιο "προηγμένο" φρούτο που υπόσχεται να σας βοηθήσει να αποκτήσετε το σώμα που θέλετε.\nTο Size One PREMIUM FORMULA αξιοποιεί ένα... επαναστατικό φυσικό συστατικό, το εκχύλισμα από το κουκούτσι του Αφρικανικού Μάνγκο (IGOB131-Irvingia gabogenensis), ένα εξωτικό φρούτο, το οποίο σύμφωνα με κλινικές μελέτες αποδεικνύεται εξαιρετικός σύμμαχος και σας βοηθάει να χάσετε : Kιλά - Λίπος – Πόντους.\n«Melody» η ταινία μικρού μήκους που μιλά για το δέσιμο παππού και εγγονής!\nΛόχεια: Πότε εμφανίζονται και πόσο διαρκούν;


Κερδίζει έδαφος το ευρώ έναντι του δολαρίου | Οικονομία - Ειδήσεις NewsIt.gr\nΤελευταία ενημέρωση: 24.04.2012 | 23:05\nΗ ενδεικτική ισοτιμία ευρώ/ δολαρίου που ανακοίνωσε η Ευρωπαϊκή Κεντρική Τράπεζα παρέμεινε στα 1,3161δολάρια.\nΤο ευρωπαϊκό νόμισμα διαπραγματευόταν το απόγευμα στα 1,3203 δολάρια από το επίπεδο των 1,3136 δολαρίων που έκλεισε αργά χθες το βράδυ στην αγορά της Νέας Υόρκης.\nΗ άνοδος του ευρώ αποδίδεται στα επιτυχή αποτελέσματα των δημοπρασιών κρατικών ομολόγων στην Ισπανία, Ιταλία και Ολλανδία. Η προσοχή ήταν στραμμένη κυρίως στην τελευταία μετά την κυβερνητική κρίση που προκάλεσαν τα μέτρα λιτότητας που επεχείρησε να εφαρμόσει η Κυβέρνηση συνεργασίας.\nΜε ενδιαφέρον από την άλλη πλευρά του Ατλαντικού αναμένονται τα αποτελέσματα και οι εκτιμήσεις για πληθωρισμό και ανάπτυξη. από τη διήμερη συνεδρίαση της πανίσχυρης επιτροπής Ανοικτής Αγοράς (Open Market Committee) της Ομοσπονδιακής Τράπεζας (Fed), η οποία συνέρχεται σήμερα.\nΣτη δευτερογενή αγορά ομολόγων και συγκεκριμένα στο Ηλεκτρονικό Σύστημα Συναλλαγών (ΗΔΑΤ) της Τραπέζης της Ελλάδος δεν καταγράφηκαν σήμερα συναλλαγές. Η απόδοση του νέου 10ετούς ομολόγου αναφοράς διαμορφώθηκε στο 21,49% από 21,39% χθες, με αποτέλεσμα το περιθώριο έναντι του αντίστοιχου γερμανικού τίτλου με απόδοση 1,69% να διαμορφωθεί στο 19,80% από 19,75 χθες.\nΣτη διατραπεζική αγορά, τα επιτόκια στις περισσότερες περιόδους δεν σημείωσαν αξιόλογη μεταβολή. Έτσι, το επιτόκιο στη διάρκεια του ενός έτους κυμαίνονταν στο 1,34%, στη διάρκεια των 9 μηνών υποχώρησε στο 1,18% από 1,19%, στο εξάμηνο κυμαίνονταν στο 1,02%, στο τρίμηνο κυμαίνονταν στο 0,72% από 0,73%, ενώ ο μήνας παρέμεινε στο 0,40%.


Ηφαιστίων: Χιόνια και πολικές θερμοκρασίες - Η πρόβλεψη του Κλέαρχου Μαρουσάκη - Prisma Radio\nHomeΕλλάδαΗφαιστίων: Χιόνια και πολικές θερμοκρασίες – Η πρόβλεψη του Κλέαρχου Μαρουσάκη\nΗφαιστίων: Χιόνια και πολικές θερμοκρασίες – Η πρόβλεψη του Κλέαρχου Μαρουσάκη\n4 January 2020 Ομάδα Σύνταξης Ελλάδα 0\nΠρο των πυλών βρίσκεται το νέο κύμα κακοκαιρίας «Ηφαιστίων». Σύμφωνα με τον μετωρολόγο του Open TV Κλέαρχο Μαρουσάκη το νέο κύμα κακοκαιρίας θα χτυπήσει τη χώρα μας από το μεσημέρι της Κυριακής. Συγκεκριμένα, αέριες μάζες θα μετατοπιστούν προς την Ελλάδα από το βόρεια Βαλκάνια με αποτέλεσμα να σχηματίσουν χαμηλό βαρομετρικό στα νότια θαλάσσια τμήματα και το οποίο θα κινηθεί προς την περιοχή της Ρόδου. Εκεί θα υπάρξει μία σύγκρουση των αέριων συστημάτων τα οποία θα δώσουν την πολύ μεγάλη κακοκαιρία στην Ανατολική και Νότια Ελλάδα.\nΚαιρός: Οι πέντε προειδοποιήσεις της ΕΛ.ΑΣ. ενόψει του παγετού\nΑπό το μεσημέρι της Κυριακής οι χιονοπτώσεις θα ξεκινήσουν από τη Θράκη, θα επεκταθούν στη Μακεδονία και ακολούθως αφού περάσουν από το Αιγαίο θα ενταθούν στην ηπειρωτική χώρα. Ακόμη θα υπάρξει ενίσχυση των βόρειων ανέμων οι οποίοι μέσα στο Αιγαίο θα φτάσουν τα 9-10 μποφόρ. Ακόμη χιόνια θα πέσουν στην Βοιωτία, στην Εύβοια, στην Ανατολική Πελοπόννησο, ενώ ισχυρές καταιγίδες θα σημειωθούν στην Κρήτη, τις Κυκλάδες και τα Δωδεκάνησα.\nΣύμφωνα με τον μετεωρολόγο του Open TV θα χρειαστεί μεγάλη προσοχή στο κομμάτι Μαλακάσα – Λαμία (εκεί όπου υπήρξαν προβλήματα και με τη «Ζηνοβία»), όπως επίσης και στο οδικό δίκτυο Κορίνθου – Τριπόλεως. Από την άλλη πλευρά χιόνια θα πέσουν στα Βόρεια Προάστεια της Αττικής, (κυρίως σε Βίλια και Πάρνηθα) ενώ σύμφωνα με εκτιμήσεις το βράδυ της Παρασκευής δεν αποκλείεται να χιονίσει και στο κέντρο της Αθήνας.\nΟ κρατικός μηχανισμός βρίσκεται σε «κόκκινο συναγερμό» μετα το πάθημα του τελευταίου κύματος κακοκαιρίας. Η επέλαση του χιονιά από αύριο Κυριακή , συμπίπτει με το τριήμερο των Θεοφανίων και την επιστροφή των εκδρομέων των εορτών. Είναι σαφές προς όλους πως το Εθνικό οδικό δίκτυο πρέπει να μείνει πάση θυσία ανοιχτό.\nΣύμφωνα με το ρεπορτάζ του δημοσιογράφου του Open TV Δημήτρη Φρέσκου, στις εγκαταστάσεις της περιφέρειας στο Καπανδρίτι δεκάδες ειδικά οχήματα, ερπυστριοφόρα, εκχιονιστικά και αλατιέρες με απόθεμα εκατοντάδων τόνων αλάτι είναι έτοιμα να ριχτούν στη μάχη.\nΟι υπάλληλοι της Περιφέρειας πραγματοποιούν τον τελευταίο λεπτομερή έλεγχο ώστε να αποφευχθούν αστοχίες της τελευταίας στιγμής. Σημαντικό ρόλο στο να κυλίσουν όλα ομαλά έχουν και οι πολίτες. Την ώρα που το προσωπικό της περιφέρειας βρίσκεται σε επιφυλακή δεκάδες πολίτες προνοούν και σπεύδουν να προμηθευτούν αλάτι από τις κεντρικές αποθήκες. Την ίδια ώρα βρίσκονται σε επιφυλακή και οι Δήμοι κυρίως των βορείων προαστίων που προετοιμάζονται για όλα τα ενδεχόμενα.\nΗ ολιγωρία φέρνει και συνέπειες\nΠάντως στο εξής όσοι ολιγωρούν στην αντιμετώπιση των φυσικών φαινομένων και κρίνονται υπεύθυνοι θα αντιμετωπίζουν συνέπειες. Σύμφωνα με το Έθνος της Κυριακής η κυβέρνηση ετοιμάζει νομοσχέδιο στο οποίο θα προβλέπεται η συγκρότηση οργάνου που θα διερευνά τα αίτια διακοπής της κυκλοφορίας προκειμένου να αποτραπεί η επανάληψη των πρόσφατων εικόνων στην Εθνική Οδό Αθηνών – Λαμίας. Στο πλαίσιο αυτό θα επιβάλλονται αυστηρές πειθαρχικές ποινές και πρόστιμα στους υπαίτιους φορείς, ανάλογα με την έκταση των προβλημάτων και τις συνέπειες της μη ορθής τέλεσης των καθηκόντων τους.\nAbout Ομάδα Σύνταξης\t80095 Articles


ΟΡΘΗ ΕΠΙΛΟΓΗ ΕΚΤΥΠΩΤΗ - Ερωτήσεις του PCsteps.gr\nΟΡΘΗ ΕΠΙΛΟΓΗ ΕΚΤΥΠΩΤΗ\nΌλες οι Ερωτήσεις στο PCsteps › ΟΡΘΗ ΕΠΙΛΟΓΗ ΕΚΤΥΠΩΤΗ\nDimitra Stergiou ρώτησε πριν 8 έτη\nKαλησπέρα.Διάβασα ένα άρθρο σας σχετικά με την ορθή επιλογή εκτυπωτή. Θα ήθελα να σας ρωτήσω ΠΟΙΟΝ ΕΚΤΥΠΩΤΗ ΘΑ ΜΟΥ ΠΡΟΤΕΙΝΑΤΕ για οικιακή χρήση και ίσως οχι τόσο συχνή..Περισσότερο για εργασίες των παιδιών στο σχολείο τους ή για καμιά φωτοτυπία. Να πω οτι είχα εναν HP του οποίου τα μελάνια κόλλησαν -μάλλον από την σπάνια χρήση του- και δεν εκτύπωνε τίποτε και μετά από αυτόματο καθαρισμό που τον έβαλα και έκανε. . Ο τεχνικός που τον πήγα για επισκευή μου είπε ότι συμφέρει να πάρω έναν καινούριο από το να τον επισκευάσω. Τέλος θα ήθελα να ρωτήσω αν είναι καλύτερος ένας ασύρματος εκτυπωτής από έναν ενσύρματο. Σας ευχαριστώ εκ των προτέρων για τον χρόνο σας και αναμένω τις προτάσεις και τις συμβουλές σας.\nDimitra Stergiou απάντησε πριν 8 έτη\nΨάχνω για εγχρωμο εκτυπωτή που θα μπορώ να τυπώνω κάτι από το Internet και να βγάζω και φωτοτυπίες. Τώρα αν αυτό πάει στην κατηγορία πολυμηχανηματος θα προτιμούσα κάτι απλό πχ χωρίς fax. Ο προηγούμενος που είχα ήταν φωτοτυπικό, εκτυπωτής και scanner.\nΜεχρι τι ποσο διαθετεις? …αν θελεις κατι πολυ φτηνο αλλα καλο για τη τιμη του κοιτα εδω…θερμη παρακληση μονο περιμενε τη γνωμη του αγγελου(διαχειριστης του site) ! Ξερει καλυτερα απο μενα και προτιμοτερο να σου κανει αυτος τη προταση\nΝαι, Δημήτρα, θα χρειαστούμε μια κατηγορία τιμής, για να σου προτείνουμε κάτι σχετικά.\nΌσο για το αν είναι καλύτερος ο ενσύρματος ή ο ασύρματος, με έναν ασύρματο εκτυπωτή μπορείς εύκολα να εκτυπώσεις από οποιονδήποτε υπολογιστή στο σπίτι – αν έχει πχ σταθερό και laptop – ενώ ο ενσύρματος εκτυπωτής είναι συνδεδεμένος με ένα μηχάνημα ανά πάσα, και είναι διαδικασία να γίνει κοινή χρήση για να εκτυπώσει και κάποιος δεύτερος υπολογιστής.\nΕν συντομία, αν έχεις μόνο έναν υπολογιστή στο σπίτι, δεν έχει ιδιαίτερο νόημα ο ασύρματος εκτυπωτής.\nΝαι στο σπίτι υπάρχει ενα laptop και άρα θα προτιμήσω τον ενσύρματο. Τώρα για το πόσο που μπορώ να δαπάνισω είναι ως 100 ευρώ. Θα προτιμούσα ο εκτυπωτής το κάθε μελάνι να το έχει χωριστα ούτως ώστε αν τελειώνει το ένα να μην χρειάζονται ολα αλλαγή. Ευχαριστώ και τους δύο για τον χρόνο σας\nΤότε αυτό το πολυμηχάνημα είναι εξαιρετική επιλογή, με φωτογραφικό εκτυπωτή και 5 ξεχωριστά μελάνια.\nEυχαριστώ πολύ για τις συμβουλές.


Ελληνική Μαθηματική Εταιρεία: Διαγωνισμός "Ο Πυθαγόρας", για μαθητές Ε΄και ΣΤ΄ Δημοτικού - Α΄ και Β΄ Γυμνασίου - diodos.edu.gr\nΕλληνική Μαθηματική Εταιρεία: Διαγωνισμός “Ο Πυθαγόρας”, για μαθητές Ε΄και ΣΤ΄ Δημοτικού – Α΄ και Β΄ Γυμνασίου\nby admin · 18 July 2018\nΈναν νέο, πρωτότυπο ως προς τους στόχους του διαγωνισμό θα διοργανώσει στις αρχές Φεβρουαρίου του 2019 η Ελληνική Μαθηματική Εταιρεία (ΕΜΕ).\nΒασικό στοιχείο, αλλά όχι το μόνο, πρωτοτυπίας του νέου διαγωνισμού είναι ότι οι μαθητές δεν αξιολογούνται ως προς τις μαθηματικές τους γνώσεις.\nΒασικός στόχος είναι να έρθουν ΟΛΟΙ οι μαθητές σε επαφή με τις πτυχές της Μαθηματικής σκέψης, του Μαθηματικού συλλογισμού.\nΣημαντικές παιδαγωγικές πτυχές του διαγωνισμού:\n• Κάθε προαπαιτούμενη γνώση για την απάντηση στα θέματα του διαγωνισμού (τύποι – προτάσεις της θεωρίας) θα παρέχεται στους μαθητές.\n• Τα θέματα θα είναι επικεντρωμένα στην Ελληνική εκπαιδευτική πραγματικότητα και θα επιλέγονται από την επιτροπή διαγωνισμών και Ολυμπιάδων της ΕΜΕ, η οποία έχει τεράστια πολυετή πείρα σε θεματοδότηση Μαθηματικών διαγωνισμών. Πρόεδρος της Επιτροπής είναι ο Πρόεδρος της ΕΜΕ.\n• Οι μαθητές καλούνται να απαντήσουν σε 20 ερωτήσεις πολλαπλής επιλογής και κλιμακούμενης δυσκολίας.\n• Τα θέματα θα οργανώνονται με βάση το είδος της μαθηματικής σκέψης (αναλογική, επαγωγική, συνδυαστική, αλγεβρική, γεωμετρική, αλγοριθμική κ.λ.π) καθώς κάθε είδος αντιστοιχεί σε διακριτή Μαθηματική ικανότητα. Είναι προφανές ότι οι Μαθηματικές δραστηριότητες συχνά απαιτούν ένα συνδυασμό δύο ή και περισσοτέρων ικανοτήτων.\n• Κομβικό σημείο στο διαγωνισμό αποτελεί η έννοια της στρατηγικής (απορρίπτω απαντήσεις, προσεγγίζω με εκτίμηση, υπολογίζω απλούστερες παραστάσεις, βρίσκω το μοτίβο κ.λ.π) που απαιτείται προκειμένου να απαντηθεί ένα θέμα.\nΕπιδιώκουμε, αναφέρεται στην ανακοίνωση της ΕΜΕ, οι διαγωνιζόμενοι να απολαύσουν την όλη διαδικασία και να τους κινηθεί η περιέργεια και το ενδιαφέρον για τα ερωτήματα που δεν είναι σίγουροι ότι απάντησαν σωστά. Σ’ αυτό το υπόβαθρο θα οικοδομηθεί η βελτίωση του τρόπου σκέψης των μαθητών.\nΜοναδική υποχρέωση των μαθητών που θα συμμετέχουν (που ταυτόχρονα αποτελεί και σημαντική εκπαιδευτική προσφορά λόγω του μεγάλου κύρους των περιοδικών της ΕΜΕ) είναι η ετήσια συνδρομή σε ένα περιοδικό της ΕΜΕ με κόστος 10€. Ωστόσο, μαθητές που θέλουν να συμμετάσχουν, αλλά δεν έχουν την οικονομική δυνατότητα της συνδρομής, θα συμμετέχουν δωρεάν κατόπιν αιτιολογημένης αιτήσεως του διευθυντή του σχολείου τους.\nΠερισσότερες λεπτομέρειες για το διαγωνισμό (εξεταστικά κέντρα, υλικό για εκπαιδευτικούς και μαθητές, οργανωτική δομή, τρόπος βράβευσης κλπ) θα αναρτηθούν στις αρχές Σεπτεμβρίου σε ιδιαίτερο ιστότοπο μέσα από την ιστοσελίδα της ΕΜΕ.\nTags: Ε.Μ.Ε.ΜΑΘΗΤΙΚΟΣ ΔΙΑΓΩΝΙΣΜΟΣΠΥΘΑΓΟΡΑΣ\nΕλληνική Μαθηματική Εταιρεία: 13ος Μαθητικός Διαγωνισμός “Παιχνίδι και Μαθηματικά” 1-3-2019 – Ηλεκτρονική Αίτηση Συμμετοχής\nΕλληνική Μαθηματική Εταιρεία: Εξεταστικό κέντρο Εθνικής Μαθηματικής Ολυμπιάδας, Σάββατο 22-2-2020


Για τυχόν ιδιαιτερότητες στην κράτησή σας (τρίκλινα ή τετράκλινα δωμάτια), παρακαλούμε ενημερωθείτε για τις παροχές του ξενοδοχείου από τον Ταξιδιωτικό σας Πράκτορα. Τα δωµάτια κατά κανόνα είναι στη διάθεση των ενοίκων από τις 12.00 της ηµέρας της άφιξης ως τις 12.00 της ηµέρας της αναχώρησης. Σε περίπτωση που θα χρειαστεί να παραταθεί το ταξίδι για λόγους ανωτέρας βίας (κακοκαιρία, αναβολή δροµολογίων, απεργία κ.λ.π.), οι εκδροµείς υποχρεούνται να πληρώσουν τα επιπλέον έξοδα για τις παραπάνω µέρες για επιπλέον έξοδα διαµονής, διατροφής, εισιτηρίων επιστροφής ή για διαφορά τιµής που θα προκύψει από την αλλαγή πλοίων ή αεροπλάνων.\n4. Ασφάλιση για τις εκδροµές εξωτερικού όταν αναγράφεται στα “τι σας προσφέρουµε” του εντύπου µας. Το γραφείο μας έχει συνάψει ασφαλιστήριο συµβόλαιο αστικής επαγγελµατικής ευθύνης που καλύπτει τυχόν αξιώσεις πελατών οι οποίες προέρχονται από τη µη εκτέλεση ή την πλημμελή εκτέλεση της εκδροµής καθώς επίσης καλύπτει σε περίπτωση πτώχευσης και την υποχρέωση επιστροφής των καταβληθέντων καθώς και τον επαναπατρισµό των εκδροµέων. Ενημερώνουμε τους συµµετέχοντες στις εκδροµές ότι υπάρχει δυνατότητα προαιρετικής επιπλέον ταξιδιωτικής ασφάλισης ζωής και προσωπικών ατυχηµάτων.\n5. Κρατήσεις θέσεων. Για να είναι έγκυρη οποιαδήποτε κράτηση θέσης πρέπει να συνοδεύεται από προκαταβολή, της οποίας το ύψος συμφωνείται κατά την κράτηση του ταξιδιού σας με τον Ταξιδιωτικό σας Πράκτορα. Τηλεφωνικές ή άλλου είδους κρατήσεις που δεν επικυρώνονται εντός του νομίμου πλαισίου µε πληρωµή της ανάλογης προκαταβολής δεν υποχρεώνουν το γραφείο να δεσμεύει θέσεις. Η εξόφληση του υπολοίπου γίνεται σύμφωνα με την προθεσμία που έχει συμφωνηθεί με τον Ταξιδιωτικό σας Πράκτορα. Εάν ο πελάτης δεν έχει εξοφλήσει το υπόλοιπο ποσό σύμφωνα με το προσυμφωνημένο διάστημα, θεωρείται πως έχει ακυρώσει τη συµµετοχή του στο ταξίδι, χωρίς δικαίωµα αναίρεσης της ακύρωσης.\n6. Ακυρώσεις. Σε περιπτώσεις ακύρωσης συµµετοχής κράτησης οδικής ή αεροπορικής εκδροµής ή ταξιδιού µε ιδιωτικό αυτοκίνητο για οποιονδήποτε λόγο επικοινωνήστε με το Ταξιδιωτικό σας Πρακτορείο.\n7. Πραγµατοποίηση ή ακύρωση εκδροµής. Για την πραγµατοποίηση των εκδροµών απαιτείται ελάχιστος αριθµός ατόµων, ίσος µε 15 σε αεροπορικό πρόγραµµα και για οδικό πρόγραµµα απαιτείται 25. Το γραφείο διατηρεί το δικαίωµα να ακυρώσει οποιοδήποτε ταξίδι εάν η συµµετοχή κριθεί ανεπαρκής.\n8. Όλες οι αναγραφόµενες τιµές υπολογίστηκαν µε βάση τους αεροπορικούς ναύλους που ίσχυαν την περίοδο έκδοσης του προγράµµατος. Οι τιµές αυτές είναι δυνατόν να αυξηθούν απροειδοποίητα σε περίπτωση αλλαγής των αεροπορικών ναύλων, ή οποιασδήποτε ανατροπής των αρχικών κοστολογικών δεδοµένων. Η αλλαγή της τιµής µπορεί να γίνει µέχρι και 20 µέρες πριν από την έναρξη του ταξιδιού και δεν αποτελεί δικαιολογία για ακύρωση συµµετοχής.\n9. Διαβατήρια, θεωρήσεις και Υγειονοµικές Διατυπώσεις. Για όλους τους συµµετέχοντες στις οργανωµένες εκδροµές απαιτείται η κατοχή ισχύοντος διαβατηρίου ή Βίζα όπου χρειάζεται.


συχνές ερωτήσεις : SC Johnson\nΈχετε μια ερώτηση κατά νου; Εδώ θα βρείτε ορισμένες από τις συχνές ερωτήσεις που τίθενται και περισσότερα.\nΠεριηγηθείτε ανά τομέα\nΔείτε όλες τις συχνές ερωτήσεις Ιστοσελίδα Επιλογές συστατικών Αλλεργιογόνα Αρώματα Κανονισμοί Περιβαλλοντικός αντίκτυπος Συγκεκριμένα συστατικά\nΓιατί έχετε αυτήν την ιστοσελίδα;\nΚαταλαβαίνουμε ότι χρησιμοποιείτε τα προϊόντα μας γύρω από τους ανθρώπους, τα κατοικίδια και τα πράγματα που αγαπάτε. Έτσι, θέλουμε να έχετε τις πληροφορίες που χρειάζεστε για να κάνετε τις καλύτερες επιλογές για την οικογένειά σας.\nΠώς φτιάχνετε τα προϊόντα σας;\nΌλα ξεκινούν με μια καταναλωτική ανάγκη ή μια καινοτομία που πιστεύουμε ότι θα σας αρέσει. Παίρνουμε πληροφορίες από καταναλωτές, λιανοπωλητές, προμηθευτές και άλλους. Κατόπιν ξεκινάμε τη διαδικασία δημιουργίας του προϊόντος, η οποία περιλαμβάνει την εξέταση του πώς θα χρησιμοποιηθεί, πώς πρέπει να λειτουργεί, τον πιθανό κύκλο ζωής του προϊόντος και άλλους παράγοντες. Χρησιμοποιώντας το σύστημα ταξινόμησης/κατηγοριοποίησης που αναπτύξαμε οι ίδιοι, γνωστό ως SC Johnson Greenlist™, οι επιστήμονές μας εργάζονται για να επιλέξουν συστατικά, τα οποία μπορεί να εμπιστευθεί η οικογένειά σας - αξιολογώντας τα με βάση τον αντίκτυπό τους στο περιβάλλον και την ανθρώπινη υγεία. Έπειτα, μόλις το προϊόν είναι έτοιμο και πληροί τα πρότυπα απόδοσης και ποιότητας, η ομάδα παραγωγής μας προχωρά στην παραγωγή σύμφωνα με τις προδιαγραφές, και περνά πάλι από την ποιοτική δοκιμή.\nΕν τέλει, ο στόχος μας είναι να σας προσφέρουμε πάντα ένα προϊόν που μπορείτε να εμπιστευθείτε και το οποίο να ανταποκρίνεται στην παραδοσιακή καινοτομία και ποιότητα των προϊόντων μας. Για να μάθετε περισσότερα για τη διαδικασία Greenlist™, κάντε κλικ εδώ.\nΑπό πού προέρχονται τα ονόματα των συστατικών σας;\nΌταν ξεκινήσαμε αρχικά το πρόγραμμα κοινοποίησης συστατικών, σκοπεύαμε να χρησιμοποιήσουμε, για λόγους ευκολίας, ένα ενιαίο σύστημα ονοματοδοσίας, τη Διεθνή Ονοματολογία Συστατικών Καλλυντικών (INCI). Πρόκειται για όρους που βλέπετε συνήθως σε προϊόντα μακιγιάζ και προσωπικής φροντίδας. Έτσι, σκεφτήκαμε ότι θα ήταν πιο κατανοητοί στην πλειοψηφία του κοινού.\nΕντούτοις, δεδομένου ότι η INCI (Διεθνής Ονοματολογία Συστατικών Καλλυντικών) αφορά συγκεκριμένα στη βιομηχανία προσωπικής φροντίδας, μερικά συστατικά που χρησιμοποιούμε δεν βρίσκονται σε αυτήν. Σε αυτές τις περιπτώσεις, χρησιμοποιούμε το λεξικό συστατικών, που μας παρέχει η αμερικανική βιομηχανία οικιακών προϊόντων. Συμμετείχαμε στη συνεργασία του κλάδου μέσω του Συνεταιρισμού Καταναλωτών για Εξειδικευμένα Προϊόντα (CSPA), που καθόρισε αυτήν την ονοματολογία.\nΣυνεπώς, τα ονόματα των προϊόντων μας προέρχονται από τον συνδυασμό της INCI (Διεθνούς Ονοματολογίας Συστατικών Καλλυντικών) με το λεξικό του CSPA (Συνεταιρισμού Καταναλωτών για Εξειδικευμένα Προϊόντα). Σε πολλές περιπτώσεις συμπίπτουν, αλλά όπου δεν συμβαίνει αυτό, σκοπεύουμε να χρησιμοποιήσουμε το όνομα που χρησιμοποιείται πιο συχνά στη βιομηχανία μας ή που θα είναι καλύτερα κατανοητό από τους καταναλωτές. Ένα παράδειγμα είναι πώς μιλάμε για το νερό όταν χρησιμοποιείται ως συστατικό. Ο όρος της INCI (Διεθνής Ονοματολογία Συστατικών Καλλυντικών) είναι aqua. Ακολουθούμε το λεξικό του CSPA (Συνεταιρισμός Καταναλωτών για Εξειδικευμένα Προϊόντα) και το λέμε «νερό».\nΓιατί να χρησιμοποιούμε χημικά...γιατί να μην φτιάχνουμε τα προϊόντα από φυσικά συστατικά;\nΛάβετε υπόψη ότι όλα τα υλικά είναι «χημικά» - τα χημικά είναι τα βασικά δομικά στοιχεία των πάντων, συμπεριλαμβανομένου και των τροφίμων μας, των ρούχων και του αέρα που αναπνέουμε. Για παράδειγμα, το νερό είναι ένας συνδυασμός των χημικών hydrogen και oxygen (H2O), και ο αέρας είναι ένα μείγμα nitrogen, oxygen, carbon dioxide και άλλων αερίων. Επίσης, υπάρχουν αρκετά χημικά στη φύση που είναι τοξικά, όπως το arsenic και το cyanide. Είναι σημαντικό ότι, μερικές φορές, ένα συνθετικό συστατικό αποτελεί καλύτερη επιλογή για πολλούς λόγους, συμπεριλαμβανομένης της βιωσιμότητας. Για παράδειγμα, η χρήση ενός φυσικού συστατικού που βρίσκεται σε έλλειψη, όπως το σανταλόξυλο, θα οδηγούσε στην εξάλειψή του. Έτσι, η χρήση ενός σχετικά απεριόριστου συνθετικού συστατικού ενδέχεται να είναι πιο υπεύθυνη. Η SC Johnson χρησιμοποιεί συστατικά που βρίσκονται στη φύση, αλλά μόνο όταν ανταποκρίνονται στα πρότυπά μας.\nΤι είναι πιο σημαντικό: το χημικό ή η ποσότητα που χρησιμοποιείται;\nΚαι τα δυο είναι σημαντικά, αλλά η ποσότητα είναι το κλειδί. Σκεφτείτε το με αυτό τον τρόπο: Όλοι θα συμφωνούσαν ότι το νερό είναι ένα αβλαβές χημικό. Αλλά ακόμη και το νερό μπορεί να είναι θανατηφόρο αν πιείτε πάρα πολύ. Αυτό που έχει σημασία στην ανάπτυξη προϊόντων είναι να επιλεχτεί το σωστό χημικό για να επιτύχει το στόχο και να χρησιμοποιηθεί το μικρότερο αποτελεσματικό ποσοστό βασικών συστατικών για να επιτευχθεί το επιθυμητό αποτέλεσμα.\nΔεν μπορείτε να χρησιμοποιήσετε μόνο χημικές ουσίες που δεν είναι τοξικές;\nΕνώ ορισμένα χημικά, όπως ο αμίαντος και το αρσενικό είναι πολύ επικίνδυνα, ή «τοξικά», έτσι ακριβώς κάθε χημική ουσία ενέχει έναν βαθμό τοξικότητας. Πάρτε για παράδειγμα το επιτραπέζιο αλάτι, ή αλλιώς sodium chloride. Όταν χρησιμοποιείται με φειδώ, το επιτραπέζιο αλάτι δίνει καλύτερη γεύση στο φαγητό. Αλλά εάν τρώτε υπερβολικές ποσότητες, το επιτραπέζιο αλάτι μπορεί να συντελέσει στην εμφάνιση υψηλής πίεσης αίματος. Είναι άρα τοξικό; Η απάντηση είναι: Το επιτραπέζιο αλάτι ΜΠΟΡΕΙ να είναι τοξικό εάν χρησιμοποιείται υπερβολικά, αλλά όταν χρησιμοποιείται με μέτρο, ΔΕΝ είναι τοξικό. Σημασία έχει η ποσότητα που χρησιμοποιείται, ή η δόση.\nΠοια είναι η διαφορά μεταξύ του κινδύνου και της επικινδυνότητας;\nΕίναι μια πολύ καλή ερώτηση και θα ακούσετε πολλές φορές για αυτό το ζήτημα, καθώς σχετίζεται με τους νόμους και τους κανονισμούς για τα χημικά. Η «επικινδυνότητα» είναι μια ιδιότητα ενός συστατικού. Για παράδειγμα, η επικινδυνότητα του επιτραπέζιου αλατιού είναι ότι μπορεί να συντελέσει στην εμφάνιση υψηλής πίεσης αίματος. Ο «κίνδυνος» είναι η ΠΙΘΑΝΟΤΗΤΑ ότι η επικινδυνότητα θα συμβεί. Χρησιμοποιώντας το παράδειγμα του επιτραπέζιου αλατιού, ο κίνδυνος υψηλής πίεσης είναι χαμηλός αν δεν τρώτε πολύ αλάτι. Έτσι ο κίνδυνος σχετίζεται με τον βαθμό επικινδυνότητας ενός συστατικού ΚΑΙ τη δόση που λαμβάνει ένα άτομο – δηλαδή την ποσότητα και τη διάρκεια της έκθεσης με την πάροδο του χρόνου. Μερικοί άνθρωποι υποστηρίζουν ότι τα συστατικά με οποιαδήποτε επικινδυνότητα είναι επιβλαβή. Αλλά όπως με το παράδειγμα του επιτραπέζιου αλατιού, συχνές επικινδυνότητες μπορούν εύκολα να χειριστούν.\nΣτην SC Johnson, υιοθετούμε μια προσέγγιση βασισμένη στον κίνδυνο. Αυτό σημαίνει:\n• Εξασφαλίζοντας ότι τα συστατικά με τις επικίνδυνες ιδιότητες είναι περιορισμένα σε ασφαλή επίπεδα και τηρούνται στη χαμηλότερη δυνατή συγκέντρωση για την εκάστοτε εργασία, όπως απαιτείται από τους τοπικούς νόμους.\n• Σχεδιάζοντας τα προϊόντα έτσι ώστε να ενεργούν γρήγορα, να μειώνουν το ποσοστό και τη διάρκεια της έκθεσης.\n• Σχεδιάζοντας συσκευασίες που μειώνουν την έκθεση, για παράδειγμα εξασφαλίζοντας ότι ένα προϊόν που θα μπορούσε να προκαλέσει δερματική αλλεργία συσκευάζεται σε στεγανό δοχείο.\n• Σχεδιάζοντας σπρέι για να ελαχιστοποιείται η εισπνοή, για παράδειγμα δημιουργώντας μεγαλύτερα σταγονίδια καθαριστικού ώστε αυτά να πέσουν στην επιφάνεια που καθαρίζετε αντί να παραμείνουν στον αέρα.\n• Παρέχοντας σαφείς οδηγίες ετικετών για να αποτραπεί η κατάχρηση που θα μπορούσε να αυξήσει τον κίνδυνο που σχετίζεται με τη χρήση του προϊόντος. Οι ετικέτες υπάρχουν για κάποιον λόγο – βεβαιωθείτε ότι διαβάζετε και ακολουθείτε τις οδηγίες.\nΈχω διαβάσει ότι μερικά συστατικά αρωμάτων δεν είναι ασφαλή. Τι κάνει η SC Johnson για να καταστήσει πιο ασφαλή τα συστατικά των αρωμάτων της;\nΣυνεργαζόμαστε στενά με τους προμηθευτές αρωμάτων μας για να εξασφαλίσουμε ότι τα συστατικά μας έχουν αξιολογηθεί σε σχέση και με την ανθρώπινη υγεία και με το περιβάλλον. Πληρούμε τις ρυθμιστικές απαιτήσεις των χωρών στις οποίες δραστηριοποιούμαστε, καθώς επίσης και τα πρότυπα που ορίζονται από τη Διεθνή Ένωση Αρωματοποιίας (IFRA).\nΑκόμα, στην SC Johnson, πηγαίνουμε ένα βήμα παραπέρα όσον αφορά την εξέταση των συστατικών των αρωμάτων. Δεν τα αξιολογούμε μόνο σύμφωνα με τα πρότυπα της IFRA, αλλά και σύμφωνα με τα δικά μας πρότυπα. Ξεκινάμε με τον κατάλογο της IFRA και έπειτα εφαρμόζουμε τις δικές μας εσωτερικές απαιτήσεις. Αυτές οι εσωτερικές απαιτήσεις μπορεί να εξετάζουν τα ίδια κριτήρια με την IFRA, όπως καρκινογένεση, μεταλλαξιογένεση ή τοξικότητα για την αναπαραγωγή, αλλά στην SC Johnson βλέπουμε τα συστατικά και από μια άλλη πλευρά. Σε μερικές περιπτώσεις, μπορεί επίσης να εξετάσουμε πρόσθετους παράγοντες, όπως την εμπιστοσύνη των καταναλωτών στα συστατικά ή άλλες επιστημονικές απόψεις.\nΗ ύπαρξη ενός λίστας «Μη επιτρεπτών υλικών» σημαίνει ότι αυτά τα συστατικά δεν χρησιμοποιούνται ποτέ στα προϊόντα της SC Johnson;\nΌχι. Υπό ορισμένες ειδικές συνθήκες επιτρέπουμε τη χρήση ενός επιτρεπτού υλικου, αλλά γενικά βάζουμε χρονικό περιορισμό στη χρήση του. Ωστόσο αυτές οι εξαιρέσεις δεν αποκτώνται εύκολα. Πρώτα, το αίτημα πρέπει να υποβληθεί στον επικεφαλής συνολικής ασφάλειας προϊόντων και περιβαλλοντικών υποθέσεων, εξηγώντας για ποιον λόγο είναι απαραίτητο το συστατικό αυτό και προτείνοντας μια ημερομηνία εξόδου. Εφόσον εγκριθεί, διαβιβάζεται στον Υπεύθυνο Βιώσιμης Ανάπτυξης για περαιτέρω έγκριση.\nΓιατί θα απαιτούνταν ή παραχωρούνταν εξαιρέσεις για μη επιτρεπτά υλικά;\nΚαταρχάς, είναι σημαντικό να σημειώσουμε ότι αν γίνει μία εξαίρεση, είναι επειδή παρά το γεγονός ότι έχουμε ερωτήματα σχετικά με το συστατικό στην της SC Johnson, υπάρχουν αποδεικτικά στοιχεία που υποδεικνύουν ότι μπορεί να χρησιμοποιηθεί με ασφάλεια σε ορισμένα επίπεδα, τα οποία δεν υπερβαίνουμε. Σε τέτοιες περιπτώσεις, ενδέχεται να χορηγηθεί μία εξαίρεση για λόγους όπως οι εξής:\nΑνακαλύπτουμε ότι ένας προμηθευτής προσθέτει ένα μη επιτρεπτό συστατικό σε κάτι που αγοράζουμε, και χρειαζόμαστε μια εξαίρεση μέχρι να μπορέσουμε να αλλάξουμε τη φόρμουλα για να το εξαλείψουμε.\nΕξαγοράζουμε μια εμπορική μάρκα ή ένα προϊόν και ανακαλύπτουμε ότι περιέχει υλικά που θεωρούμε ότι είναι μη επιτρεπτά, όποτε χρειάζεται μια εξαίρεση μέχρι την ανασύσταση.\nΓια τα εγκεκριμένα προϊόντα, η σύνθεση του προϊόντος έχει τροποποιηθεί για να εξαλείψουμε το μη επιτρεπτό υλικό, αλλά αναμένουμε την έγκριση της νέας φόρμουλας από την αρμόδια ρυθμιστική αρχή.\nΤα προϊόντα με φυσικά συστατικά περιέχουν λιγότερα αλλεργιογόνα από τα προϊόντα που φτιάχνονται από συνθετικά υλικά;\nΌχι σε όλες τις περιπτώσεις. Τα προϊόντα που φτιάχνονται από φυσικά υλικά μπορεί να έχουν περισσότερα αλλεργιογόνα από τα προϊόντα που φτιάχνονται από συνθετικά υλικά. Για παράδειγμα, τα αρώματα που φτιάχνονται από φυσικά αρωματικά υλικά μπορεί να περιέχουν αλλεργιογόνα σε υψηλότερα επίπεδα από τα αρώματα που φτιάχνονται κυρίως από συνθετικά υλικά.\nΠοια είναι τα 26 αλλεργιογόνα της ΕΕ; Τα χρησιμοποιείτε στα αρώματά σας;\nΑυτά τα συστατικά είναι κοινά στοιχεία πολλών αρωμάτων, ειδικά εκείνων που είναι βασισμένα σε αιθέρια έλαια όπως τα αρώματα κίτρου, λουλουδιών και πεύκου. Ανάλογα με το συγκεκριμένο άρωμα, οι φόρμουλές μας ενδέχεται να περιέχουν μερικά από αυτά τα συστατικά. Τα ασφαλή επίπεδα που δεν θα έχουν ως αποτέλεσμα αλλεργικές αντιδράσεις έχουν προσδιοριστεί και είναι η βάση για τα πρότυπα της Διεθνούς Ένωσης Αρωματοποιίας (IFRA), τα οποία έχουν δημιουργηθεί και για τα 26 υλικά. Τα αρώματά μας χρησιμοποιούν αυτά τα υλικά στις χαμηλότερες δυνατές συγκεντρώσεις κατά τη δημιουργία του αρώματος, και πάντα κάτω από τα ασφαλή επίπεδα που έχουν καθοριστεί από τα πρότυπα της IFRA (Διεθνής Ένωση Αρωματοποιίας) και σύμφωνα με τους ισχύοντες νόμους. Οπουδήποτε χρησιμοποιούνται ένα ή περισσότερα από τα 26 αλλεργιογόνα της ΕΕ, καθένα από τα 26 αλλεργιογόνα της ΕΕ είναι ξεκάθαρα δηλωμένο στην ετικέτα του προϊόντος, όπως απαιτείται από τον νόμο.\nΑν και υπάρχουν αρκετές διαφορετικές ονοματολογίες για αυτά τα αλλεργιογόνα, παρακάτω βρίσκονται τα κοινά τους ονόματα κατά την ευρωπαϊκή οδηγία καλλυντικών:\n• 2-Benzylideneheptanal (Amylcinnamal)\n• 3 και 4-(4-Hydroxy-4-methylpentyl) cyclohex-3-ene-1-carbaldehyde (Hydroxyisohexyl 3-cyclohexene carboxaldehyde) (HICC ή Lyral®)\n• 2-Propenoic acid, 3-phenyl-, phenylmethyl ester (Benzylcinnamate)\n• 2-(4-tert-Butylbenzyl)propionaldehyde (Butylphenyl methylpropional)\n• 2-Benzylideneoctanal (Hexylcinnamal)\n• Methylheptin carbonate (Methyl 2-octynoate)\n• 3-Methyl-4-(2,6,6-trimethyl-2-cyclohexen-1-yl)-3-buten-2-one (alpha-Isomethylionone)\n• Everniafurfuracea extract (treemoss extract)\nΜπορώ να χρησιμοποιήσω τα προϊόντα σας, αν έχω αλλεργίες;\nΜερικοί άνθρωποι είναι αλλεργικοί σε ορισμένα συστατικά. Αν έχετε αλλεργίες, σας συνιστούμε να απευθυνθείτε στον γιατρό σας και να ζητήσετε περαιτέρω συμβουλές. Επίσης, πριν χρησιμοποιήσετε προϊόντα της SC Johnson, μπορείτε να καλέσετε τη γραμμή καταναλωτικών προϊόντων και να ζητήσετε βοήθεια σχετικά με το ποια μπορείτε να χρησιμοποιήσετε. Ο τηλεφωνικός αριθμός της γραμμής είναι 22 879922.\nΜπορούν τα προϊόντα της SC Johnson να προκαλέσουν δερματικές αλλεργίες;\nΌλα τα προϊόντα καθαρισμού οικιακής χρήσης περιέχουν αλλεργιογόνα του δέρματος. Η SC Johnson φροντίζει να χρησιμοποιεί συστατικά με αλλεργιογόνα του δέρματος μόνο σε τόσο χαμηλές ποσότητες που είναι εξαιρετικά απίθανο να δημιουργήσουν νέα δερματική αλλεργία ή να προκαλέσουν αλλεργική αντίδραση του δέρματος, όταν χρησιμοποιούνται σύμφωνα με τις οδηγίες.\nΓιατί καταγράφετε τα αλλεργιογόνα του δέρματος, αντί να τα απομακρύνετε;\nΔεσμευόμαστε να κοινοποιούμε τα συστατικά των προϊόντων μας ώστε οι καταναλωτές να μπορούν να κάνουν τις σωστές επιλογές για τους ίδιους και τις οικογένειές τους. Η SC Johnson φροντίζει να χρησιμοποιεί συστατικά με αλλεργιογόνα του δέρματος μόνο σε τόσο χαμηλές ποσότητες που είναι εξαιρετικά απίθανο να δημιουργήσουν νέα δερματική αλλεργία ή να προκαλέσουν αλλεργική αντίδραση του δέρματος. Εντούτοις, όπως ισχύει για όσους πάσχουν από αλλεργίες σε τρόφιμα, τα άτομα με προϋπάρχουσες δερματικές αλλεργίες, γνωρίζοντας πού χρησιμοποιείται ένα συγκεκριμένο συστατικό θα μπορούν να κάνουν την ανάλογη επιλογή προϊόντος.\nΥπάρχουν προϊόντα καθαρισμού που ΔΕΝ περιέχουν κανένα αλλεργιογόνο του δέρματος;\nΕίναι δύσκολο να δημιουργηθεί ένα προϊόν καθαρισμού που να είναι αποτελεσματικό και να μην περιέχει κανένα αλλεργιογόνο του δέρματος. Το σημαντικό είναι ότι τα προϊόντα καθαρισμού μας δεν προκαλούν αλλεργικές αντιδράσεις όταν χρησιμοποιούνται σύμφωνα με τις οδηγίες.\nΤι είναι οι φθαλικές ενώσεις (phthalates) ; Τα χρησιμοποιείτε στα αρώματά σας;\nΟι φθαλικές ενώσεις (phthalates) είναι στην πραγματικότητα μια μεγάλη οικογένεια συστατικών που έχουν πολλές χρήσεις. Η παλέτα αρωμάτων μας δεν περιλαμβάνει phthalates. Το 2008, αρχίσαμε να απαιτούμε από τους προμηθευτές μας να καταργήσουν σταδιακά τις φθαλικές ενώσεις από τα αρώματα που προμηθεύουν για τα προϊόντα της SC Johnson.\nΓιατί η SC Johnson γνωστοποιεί τα αλλεργιογόνα στο επίπεδο του 0,01 τοις εκατό;\nΕπιστήμονες, ρυθμιστικές αρχές και Ευρωπαϊκή Ένωση συμφωνούν ότι η δόση συστατικού σε ποσοστό κάτω του 0,01 τοις εκατό δεν είναι ικανή να προκαλέσει αντίδραση σε εκπλυόμενα προϊόντα. Αυτή η νέα πρωτοβουλία διαφάνειας προβλέπει τη γνωστοποίηση αλλεργιογόνων του δέρματος μέχρι το ποσοστό του 0,01 τοις εκατό, το ίδιο πρότυπο που ισχύει στην Ευρωπαϊκή Ένωση.\nΓιατί χρησιμοποιείτε αρώματα στα προϊόντα σας;\nΟι καταναλωτές μας λένε ότι αγαπούν τα αρώματα, επειδή συμβάλλουν τόσο πολύ στο να κάνουν το σπίτι ξεχωριστό. Φρεσκάρουν τον αέρα ή παρέχουν μια ατμόσφαιρα «φρεσκοκαθαρισμένου σπιτιού» που θέλουν πολλοί. Φτιάχνουμε και μη αρωματισμένα προϊόντα για εκείνους που τα προτιμούν, αλλά οι περισσότερες δοκιμές μας δείχνουν ότι στην πλειονότητα αρέσουν τα αρωματισμένα προϊόντα οικιακής χρήσης.\nΓιατί υπάρχουν τόσα πολλά πιθανά συστατικά στην παλέτα αρωμάτων σας;\nΕνώ η παλέτα αρωμάτων της SC Johnson έχει περίπου 1.300 συστατικά, είναι σημαντικό να θυμάστε ότι αποκλείσαμε άλλα 2.000 που χρησιμοποιούνται συχνά επειδή δεν πληρούσαν τα πρότυπα της SC Johnson. Ένα τυπικό άρωμα με βάση το λάδι θα μπορούσε να έχει 50 διαφορετικά συστατικά· ένα περίπλοκο άρωμα μπορεί να εμπεριέχει από 50 ως 200. Μια παλέτα 1.300 αρωμάτων δίνει στους αρωματοποιούς μας μεγάλο περιθώριο δημιουργικότητας, ώστε να μπορέσουν να αναπτύξουν τα καταπληκτικά αρώματα που αναμένετε.\nΠοια είναι η θέση της SC Johnson σχετικά με την κοινοποίηση των συστατικών και των αρωμάτων, συμπεριλαμβανόμενης της σήμανσης επί των συσκευασιών;\nΣαν οικογενειακή εταιρεία, τίποτα δεν είναι σημαντικότερο για μας από την υγεία και την ασφάλεια των οικογενειών που χρησιμοποιούν τα προϊόντα της SC Johnson. Για το λόγο αυτό είμαστε μία από τις πρώτες εταιρείες που έθεσε πληροφορίες συγκεκριμένων συστατικών διαθέσιμες στους καταναλωτές μας και εξακολουθούμε να δεσμευόμαστε να γνωστοποιούμε με διαφάνεια στους καταναλωτές τι συστατικά υπάρχουν στα προϊόντα μας. Εργαστήκαμε σκληρά για να διαλέξουμε συστατικά που μπορούν να εμπιστευθούν οι οικογένειες - αξιολογώντας τα με βάση τις επιπτώσεις που έχουν στο περιβάλλον και στην υγεία του ανθρώπου. Για την πλήρη άποψή μας σχετικά με την κοινοποίηση των συστατικών και των αρωμάτων, κάντε κλικ εδώ.\nΓιατί να χρησιμοποιούμε συνθετικά αρώματα αντί για φυσικά αρωματικά συστατικά;\nΣτον κόσμο του σήμερα, μας λένε συχνά ότι πρέπει πάντα να χρησιμοποιούμε φυσικά πράγματα. Από τα τρόφιμα έως τα ρούχα ή και άλλα προϊόντα, η ιδέα είναι ότι τα φυσικά συστατικά μπορεί να είναι πιο υγιεινά ή να συμβάλλουν στη διατήρηση των πόρων και στη βιωσιμότητα του περιβάλλοντος. Αλλά όσο παράξενο κι αν φαίνεται, αυτό δεν ισχύει σε κάθε περίπτωση. Στην πραγματικότητα, τα συνθετικά αντίστοιχα συχνά δεν είναι πιο τοξικά από τα φυσικά τους αντίστοιχα.\nΈνα παράδειγμα είναι το d-Limonene, το οποίο συναντάται σε πολλά φυσικά αρωματικά και είναι συστατικό των φλοιών του κίτρου. Το d-Limonene μπορεί να προκαλέσει δερματικές αλλεργίες και μπορεί πιθανώς να είναι τοξικό για οργανισμούς σε υδάτινες οδούς, ανάλογα με τη δόση. Και πολλά άλλα φυσικά συστατικά αρώματος έχουν την ίδια επικινδυνότητα. Στην πραγματικότητα, το ποσό d-Limonene σε μια φλούδα πορτοκαλιού είναι αρκετό για να εγγυηθεί μια “Επιβλαβή” ταξινόμηση ως κίνδυνος αλλεργίας του δέρματος στην Ευρωπαϊκή Ένωση ΚΑΙ ένα σύμβολο “Νεκρό δέντρο και Νεκρό ψάρι”, επειδή είναι επικίνδυνο για το περιβάλλον! Αυτή είναι η ίδια σήμανση που απαιτείται και περιλαμβάνεται στις σημάνσεις πολλών προϊόντων οικιακής χρήσης που χρησιμοποιούν d-Limonene.\nΆρα θα πρέπει να αποφεύγεται εντελώς η χρήση φυσικών αρωματικών; Όχι. Αλλά ούτε και η χρήση συνθετικών συστατικών με παρόμοια ή καλύτερα προφίλ. Εφόσον ένα συστατικό αρωμάτων χρησιμοποιείται σε κατάλληλη συγκέντρωση στο προϊόν, δεν θα πρέπει να υπάρχουν προβλήματα με τη χρήση του. Και αυτό ισχύει και για τα φυσικά και για τα συνθετικά συστατικά.\nΠοια είναι η διαφορά μεταξύ των προϊόντων της SC Johnson που χαρακτηρίζονται ως «μη αρωματισμένα» και «άοσμα»;\nΗ SC Johnson καταλαβαίνει ότι χρησιμοποιείτε τα προϊόντα μας γύρω από τους ανθρώπους, τα κατοικίδια και τα πράγματα που αγαπάτε. Για αυτόν τον λόγο εργαζόμαστε σκληρά για να αξιολογήσουμε τα συστατικά μας με βάση, εν μέρει, τις επιπτώσεις τους στο περιβάλλον και την υγεία του ανθρώπου, και μιλάμε για αυτά ανοιχτά. Όλα τα προϊόντα της SC Johnson που χαρακτηρίζονται ως προϊόντα «χωρίς άρωμα» ή «άοσμα» δεν περιέχουν συστατικά αρώματος ή οσμής. Σε έναν περιορισμένο αριθμό προϊόντων που χαρακτηρίζονται ως «μη αρωματισμένα» χρησιμοποιείται ένα ειδικά τυποποιημένο άρωμα για να εξουδετερώσει οποιαδήποτε μυρωδιά που προέρχεται από τη σύνθεση συστατικών του προϊόντος, ώστε να προκύψει ένα προϊόν που δεν έχει οσμή. Για περισσότερες πληροφορίες, επισκεφθείτε την ενότητα Αρώματα αυτής της ιστοσελίδας.\nΣε ποιους κανονισμούς υπόκεισθε;\nΔιεξάγει η Windex πειράματα σε σκύλους;\nΜια παραπλανητική διαδικτυακή καμπάνια με μια φωτογραφία που ψευδώς συνδέεται με τη Windex έχει προκαλέσει ερωτήματα μεταξύ των καταναλωτών σχετικά με το αν δοκιμάζουμε το Windex σε σκύλους. Η SC Johnson δεν έχει δοκιμάσει ποτέ το Windex σε σκύλους. Διαβάστε τα πραγματικά μας δεδομένα για το Windex και τις δοκιμές σε ζώα εδώ.\nΚάνετε δοκιμές σε ζώα;\nΕπιλέγουμε μεθόδους δοκιμών χωρίς τη χρήση ζώων όποτε είναι δυνατόν και για αυτό το σκοπό είμαστε ένας σημαντικός παράγοντας συμβολής στο Ινστιτούτο In Vitro Επιστημών, που είναι αφοσιωμένο στη βελτίωση και την αύξηση της χρήσης εναλλακτικών μεθόδων των δοκιμών.\nΈως ότου οι εναλλακτικές μέθοδοι να είναι αποδεκτές σε παγκόσμιο επίπεδο, πρέπει να συμμορφωνόμαστε με τις κρατικές υπηρεσίες σε ορισμένες χώρες που απαιτούν δοκιμές ασφαλείας για συγκεκριμένα προϊόντα.\nΟρισμένες εταιρείες παρακάμπτουν αυτό το θέμα, επειδή τα υλικά ή τα προϊόντα τους δοκιμάζονται από προμηθευτές ή τους προμηθευτές αυτών των προμηθευτών. Έτσι ισχυρίζονται ότι οι ίδιες δεν κάνουν δοκιμές. Αλλά αυτό είναι παραπλανητικό. Νοιαζόμαστε για τη διαφάνεια στις αξιώσεις μας, οπότε είμαστε ειλικρινείς σχετικά με το αν διεξάγονται οι απαιτούμενες δοκιμές σε ζώα.\nΔιαβάστε την πλήρη άποψή μας σχετικά με τις δοκιμές σε ζώα εδώ.\nΤι είναι το πρόγραμμα της SC Johnson Greenlist™;\nΕίναι το πρόγραμμα επιλογής συστατικών μας. Δημιουργήσαμε το πρόγραμμα Greenlist™ το 2001, για να μας βοηθήσει να παρασκευάζουμε τα καλύτερα δυνατά προϊόντα, προστατεύοντας ταυτόχρονα την ανθρώπινη υγεία και το περιβάλλον.\nΠεριλαμβάνει μια διαδικασία αξιολόγησης τεσσάρων βημάτων για τον προσδιορισμό των πιθανών επιπτώσεων του κάθε συστατικού στην ανθρώπινη υγεία και το περιβάλλον, ώστε οι υπεύθυνοι ανάπτυξης προϊόντων μας να μπορούν να κάνουν τις καλύτερες δυνατές επιλογές συστατικών για τα προϊόντα μας. Όλα τα συστατικά που εξετάζουμε έχουν νόμιμη χρήση και χρησιμοποιούνται συχνά από άλλες εταιρείες. Ωστόσο, λαμβάνουμε επιπλέον μέτρα για να τα αξιολογήσουμε σύμφωνα με τα δικά μας υψηλά πρότυπα.\nΤο πρόγραμμα Greenlist™ βασίζεται σε μια έντονη και συνεχιζόμενη προσπάθεια συλλογής των καλύτερων στην κατηγορία τους δεδομένων σχετικά με συστατικά και τις οι πιθανές επιπτώσεις τους. Έχει εξεταστεί από πολλούς ειδικούς κατά την διάρκεια των ετών, συμπεριλαμβανομένου μιας νέα αξιολόγηση από ομότιμους ειδικούς το 2017.\nΜπορείτε να μάθετε περισσότερα για το πρόγραμμα Greenlist™ της SC Johnson εδώ.\nΔεν είναι καλύτερα τα φυσικά προϊόντα;\nΌχι απαραιτήτως. Τα «φυσικά» ή σπιτικά παρασκευάσματα δεν είναι απαραιτήτως ασφαλέστερα, αποτελεσματικότερα ή με λιγότερα αλλεργιογόνα. Στην πραγματικότητα, πολλά φυσικά προϊόντα δεν υποβάλλονται ή υποβάλλονται σε περιορισμένες επιστημονικές δοκιμές συγκριτικά με τις εκτενείς τοξικολογικές αξιολογήσεις που απαιτούνται από εταιρείες όπως η SC Johnson για την τυποποίηση των προϊόντων τους.\nΓιατί να χρησιμοποιούμε πρόσθετα όπως βαφές, συντηρητικά και αρώματα... γιατί να μην χρησιμοποιούμε τα βασικά συστατικά που χρειάζεται ένα προϊόν;\nΟι βαφές, τα συντηρητικά και τα αρώματα παρέχουν πολύτιμα οφέλη. Οι βαφές μπορούν είναι ένα σημαντικό οπτικό στοιχείο που σας βοηθά να γνωρίζετε ότι χρησιμοποιείτε το προϊόν που σκοπεύατε να χρησιμοποιήσετε. Ή για προϊόντα όπως τα κεριά, οι βαφές μπορούν να σας βοηθήσουν να ταιριάξετε ένα χρώμα με τη διακόσμηση του σπιτιού σας. Τα συντηρητικά αποτρέπουν την αύξηση των μικροβίων καθώς τα προϊόντα μένουν στα ράφια των καταστημάτων ή στο σπίτι, βοηθώντας τα προϊόντα να διαρκέσουν περισσότερο και να αποδίδουν καλύτερα, χωρίς να χαλάσουν. Τέλος, πολλοί άνθρωποι συσχετίζουν ένα φρέσκο άρωμα με ένα καθαρό και φιλόξενο σπίτι και αναζητούν συγκεκριμένα προϊόντα που προσφέρουν το επιπρόσθετο αυτό όφελος.\nΤι είναι το d-Limonene; Το χρησιμοποιείτε στα αρώματά σας;\nΤο d-Limonene είναι ένα απαραίτητο υλικό αρώματος, το οποίο αποστάζεται από το λάδι που εκχυλίζεται από φλούδες κίτρου. Πολλά από τα αρώματά μας περιέχουν μικρές ποσότητες d-Limonene. Υπάρχουν ορισμένες ανησυχίες σχετικά με τη χρήση του d-Limonene, γιατί μερικές φορές μπορεί να προκαλέσει ευαισθησία ή αλλεργίες του δέρματος κατά την επαφή του με αυτό. Το d-Limonene κατατάσσεται στα αλλεργιογόνα EU 26, έναν κατάλογο με τα συνήθη συστατικά αρωμάτων που ενδέχεται να προκαλέσουν δερματική αντίδραση σε άτομα τα οποία είναι ήδη αλλεργικά σε αυτά.\nΩστόσο, σύμφωνα με τα πρότυπα της IFRA (Διεθνούς Ένωσης Αρωμάτων), απαιτούμε τα συστατικά των αρωμάτων να χρησιμοποιούνται μόνο σε συγκεντρώσεις που δεν έχει αποδειχθεί ότι προκαλούν αλλεργικές αντιδράσεις σε άτομα με ευαισθησία σε αυτά. Στις περιπτώσεις που απαιτείται από τον νόμο, όταν χρησιμοποιείται το d-Limonene, αυτό δηλώνεται με σαφήνεια στη λίστα συστατικών της ετικέτας του σχετικού προϊόντος.\nΤι είναι οι glycol ethers; Τους χρησιμοποιείτε στα αρώματά σας;\nΟι αιθέρες γλυκόλης (glycol ethers) είναι μια οικογένεια συστατικών. Ενώ κάποιοι αιθέρες γλυκόλης (glycol ethers) έχουν αποδειχθεί ότι προκαλούν αναπαραγωγική βλάβη, αυτό δεν ισχύει για όλη την οικογένεια συστατικών. Η SC Johnson επιτρέπει ΜΟΝΟ τα αρώματα με τους αιθέρες γλυκόλης (glycol ethers) που ανταποκρίνονται στα πρότυπα της Διεθνούς Ένωσης Αρωματοποιίας (IFRA) και τα δικά μας πρότυπα στην SC Johnson.\nΤι είναι τα parabens; Τα χρησιμοποιείτε στα αρώματά σας;\nΤα parabens είναι μια οικογένεια συντηρητικών που χρησιμοποιούνται ευρέως στα καλλυντικά. Μερικά από τα αρώματά μας περιέχουν μικρές ποσότητες parabens για να συντηρήσουν το άρωμα και τη φόρμουλα. Αν και ένας μικρός αριθμός ανθρώπων έχει αλλεργίες στα συντηρητικά, διαδραματίζουν σημαντικό ρόλο. Χωρίς αυτά, πολλά προϊόντα δεν θα διαρκούσαν περισσότερο από μία ή δύο εβδομάδες προτού μολυνθούν από βακτήρια, μούχλα ή ζυμομύκητες. Έτσι, πιστεύουμε ότι η προσθήκη συντηρητικών στη μικρότερη αποτελεσματική ποσότητα είναι σκόπιμη. Χρησιμοποιούμε μόνο τα parabens που ανταποκρίνονται στα πρότυπα της Διεθνούς Ένωσης Αρωματοποιίας και τα δικά μας πρότυπα στην SC Johnson.\nΤι είναι τα συνθετικά musks; Τα χρησιμοποιείτε στα αρώματά σας;\nΓια πολλά χρόνια, το musk για άρωμα προερχόταν από τους αδένες των αρσενικών μοσχοφόρων δορκάδων. Αλλά στις πρόσφατες δεκαετίες, τα συνθετικά musks έχουν αντικαταστήσει τα φυσικά musks για ηθικούς και οικονομικούς λόγους. Τα polycyclic και τα nitromusks είναι δύο τύποι συνθετικών musks. Τα αρώματα της SC Johnson δεν χρησιμοποιούν nitromusks, τα οποία έχουν συνδεθεί με αναπαραγωγικά ζητήματα. Χρησιμοποιούμε ωστόσο polycyclic musks (για παράδειγμα, Galaxolide και Tonalide), που χρησιμοποιούνται συνήθως στα προϊόντα οικιακής χρήσης και τα καλλυντικά και δεν είναι ταξινομημένα είτε ως τοξικά είτε ως βιοσυσσωρεύσιμα, με την έννοια ότι δεν είναι γνωστά για συσσώρευση στο περιβάλλον.\nΌμως, μερικές πρόσφατες μελέτες έχουν ανιχνεύσει αυτά τα polycyclic musks σε δείγματα αίματος και μητρικού γάλακτος. Όταν βλέπουμε νέες πληροφορίες όπως αυτήν, προσέχουμε ιδιαίτερα στην ανάλυσή μας ενός συστατικού, αλλά δεν έχουμε δει ακόμη κάποια επιστημονική ένδειξη αρνητικών επιπτώσεων των polycyclic musks στα επίπεδα των αρωμάτων μας. Όπως συμβαίνει με όλα τα συστατικά μας, αν προκύψουν νέες επιστημονικές πληροφορίες για τα polycyclic musks, θα αξιολογήσουμε τα επιστημονικά στοιχεία και όπου απαιτείται θα κάνουμε αλλαγές στην παλέτα αρωμάτων μας.


Μαρία Βάρβογλη: «Στον Φλόκα υπήρχε κοσμοπολίτικος αέρας» | Typosthes\nΠΟΛΙΤΙΣΜΟΣ 19/10/2021 20:25\nΜαρία Βάρβογλη: «Στον Φλόκα υπήρχε κοσμοπολίτικος αέρας»\nΈνα βιβλίο για τα γνωστά ζαχαροπλαστεία της Θεσσαλονίκης έγραψε η συγγραφέας και αναφέρθηκε στην ιστορία των επιχειρήσεων αλλά και στα γλυκά που αγαπήθηκαν\nΗ ίδια μιλώντας στο TyposThes για την έκδοση είπε πως στην αρχή άντλησε υλικό από τις αφηγήσεις συγγενών της. Έπειτα ο σύζυγός της έψαξε πηγές σε έντυπα της εποχής, στο διαδίκτυο και σε αρχεία. Τελικά το βιβλίο ταξιδεύει τον αναγνώστη όπως μας είπε «σε διάφορες εποχές του παρελθόντος, στον Πρώτο Παγκόσμιο Πόλεμο και στο ζαχαροπλαστείο της πλατείας Ελευθερίας, στον Μεσοπόλεμο και στο «κεντρικό» ζαχαροπλαστείο της Τσιμισκή και τέλος στο δεύτερο μισό του 20ου αιώνα και στο ζαχαροπλαστείο στη γωνία Τσιμισκή και Αγίας Σοφίας».\nΜίλησε για τις αναμνήσεις που είχε από τα γλυκά της επιχείρησης, τα δικά της αγαπημένα γλυκίσματα, αλλά και για την σημασία της καταγραφής μιας παλαιότερης εποχής που όπως είπε « συντελεί στη θεμελίωση της ιστορικής μνήμης και στην κατανόηση της πρόσφατης ιστορίας». «Η ιστορία των ζαχαροπλαστείων και του εργοστασίου Φλόκα δίνει μια αίσθηση συνέχειας στους σημερινούς κατοίκους της πόλης και σε όποιον ενδιαφέρεται να μάθει περισσότερα για την Θεσσαλονίκη εκείνης της εποχής», σχολίασε.\n-Στην οικογένειά μας πάντα μας άρεσε να σκαλίζουμε παλιά άλμπουμ με φωτογραφίες και να μοιραζόμαστε παλιές οικογενειακές ιστορίες, ειδικά σε γιορτινά τραπέζια όπου μαζευόμασταν τρεις γενιές. Όταν άρχιζε τις ιστορίες ο θείος μου ο Γρηγόρης Τούμπας, διευθυντής του εργοστασίου Φλόκα, θυμάμαι ότι τα παιδιά του έκαναν συνεχώς ερωτήσεις. Το ενδιαφέρον των παιδιών να μάθουν περισσότερα για μια παλιότερη εποχή μας γέννησε την ιδέα να ανασύρουμε ξανά τα άλμπουμ μας, αλλά αυτή τη φορά με στόχο να απαντήσουμε σε δικές μας απορίες για την οικογενειακή ιστορία και την Θεσσαλονίκη εκείνης της εποχής, μέσα από την ιστορία των οικογενειακών επιχειρήσεων των αδελφών Φλόκα.\n-Τι σήμαινε για εσάς ο Φλόκας, τα καταστήματα, οι γεύσεις του;\n-Τα ζαχαροπλαστεία τα έβλεπα σαν μια οικογενειακή καθημερινότητα, αφού με αυτά είχα μεγαλώσει, όπως γράφω και στο βιβλίο. Στο εργοστάσιο με είχε ξεναγήσει ο θείος Γρηγόρης. Σήμερα μου λείπει η αίσθηση του κοσμοπολίτικου και του ευρωπαϊκού αέρα που ένιωθα όταν πήγαινα στο κεντρικό Φλόκα, απέναντι από τον Κατράντζο. Από γεύσεις θυμάμαι όχι μόνο τις πάστες, κοκ, εκλέρ και μαρκησίες, αλλά και αυτές των φαγητών που μας έφερνε το φορτηγάκι του Φλόκα στο σπίτι. Ξεχωριστή θέση στις γευστικές αναμνήσεις μου έχει το κανταϊφι του Φλόκα που συνηθίζω να φτιάχνω κάθε Χριστούγεννα, ακολουθώντας τη συνταγή που μου έδωσε ο θείος Γρηγόρης.\n-Πόσο αναβιώσατε την εποχή ψάχνοντας υλικό για το βιβλίο και έπειτα γράφοντάς το;\n-Η σειρά που ακολουθήσαμε ήταν η αντίστροφη! Πρώτα αποφάσισα να γράψω όλα όσα θυμόμουν από προσωπικές εμπειρίες και διηγήσεις της μητέρας μου, της γιαγιάς μου και των θειάδων μου. Στη συνέχεια πήρε τη σκυτάλη ο άντρας μου, που έψαξε συστηματικά σε έντυπα της εποχής, στο Διαδίκτυο και σε διάφορα αρχεία και συνομίλησε με πρόσωπα που είχαν γνώση των γεγονότων. Το τελικό αποτέλεσμα, πριν γίνει βιβλίο, μας έκανε να αισθανθούμε κάπως σαν να ζούσαμε σε διάφορες εποχές του παρελθόντος, στον Πρώτο Παγκόσμιο Πόλεμο και στο ζαχαροπλαστείο της πλατείας Ελευθερίας, στον Μεσοπόλεμο και στο «κεντρικό» ζαχαροπλαστείο της Τσιμισκή και τέλος στο δεύτερο μισό του 20ου αιώνα και στο ζαχαροπλαστείο στη γωνία Τσιμισκή και Αγίας Σοφίας.\n-Παλιότερα η έξοδος στο ζαχαροπλαστείο ήταν για ραντεβού, για επιχειρηματική συνάντηση. Πόσο έχει αλλάξει η σημερινή επίσκεψη σε ζαχαροπλαστεία;\n-Υπάρχουν δύο βασικές αλλαγές από παλιότερα. Η πρώτη είναι ότι σήμερα τα ζαχαροπλαστεία παρασκευάζουν «ουδέτερα» γλυκά, με έμφαση στην όψη αλλά όχι στη γεύση. Για παράδειγμα δύσκολα βρίσκεις σήμερα σαντιγί από κρέμα γάλακτος, και μάλιστα βουβαλιού, όπως στου Φλόκα. Ίδια καλή ποιότητα έβρισκε κανείς και στα ζαχαροπλαστεία των πρώην σεφ του Φλόκα, όπως π.χ. στον Αγαπητό, στον Αχιλλέα, στην Ήβη και στο Ελληνικόν. Η δεύτερη, που σχετίζεται με την πρώτη, είναι ότι τότε αποφασίζαμε να «καθίσουμε» σε ένα ζαχαροπλαστείο όχι τόσο λόγω της θέσης του όσο λόγω της ποιότητας των προϊόντων που πρόσφερε. Η θέση ήταν σημαντικός παράγοντας, αλλά όχι ο μοναδικός ή ο πρώτος. Σήμερα τα αντίστοιχα καταστήματα είναι περισσότερο καφετερίες παρά ζαχαροπλαστεία και έχουν λίγο-πολύ τον ίδιο «κατάλογο», οπότε το κριτήριο επιλογής περιορίζεται στη θέση και στην άνεση.\n-Ποιο ήταν το αγαπημένο σας γλυκό από την συγκεκριμένη επιχείρηση και ποιο το αγαπημένο σας γλυκό γενικά;\n-Το αγαπημένου μου γλυκό από του Φλόκα ήταν η μαρκησία, σοκολατένιο παντεσπάνι με σοκολατένια γέμιση και γλάσο σοκολάτα από πάνω. Τότε δεν γνώριζα ότι φτιαχνόταν από τα «αποκόμματα» των άλλων γλυκών, το έμαθα αργότερα από τον θείο Γρηγόρη. Γενικά δεν αγαπώ ιδιαίτερα τα γλυκά, συνηθίζω όμως να φτιάχνω για τους άλλους. Ειδικά ο Χάρης, ο σύζυγός μου, είναι πολύ «γλυκατζής» και του αρέσει ιδιαίτερα το προφιτερόλ, με σοκολάτα (όχι κακάο) και σπιτική σαντιγί από κρέμα γάλατος.\n-Το βιβλίο αυτό αποτελεί και μια καταγραφή πτυχών της ζωής στην πόλη σε προηγούμενες δεκαετίες. Πόσο σημαντικό είναι να υπάρχουν τέτοιες καταγραφές;\n-Θεωρώ ότι η καταγραφή μιας παλαιότερης εποχής είναι πολύ σημαντική, επειδή συντελεί στη θεμελίωση της ιστορικής μνήμης και στην κατανόηση της πρόσφατης ιστορίας. Η ιστορία των ζαχαροπλαστείων και του εργοστασίου Φλόκα δίνει μια αίσθηση συνέχειας στους σημερινούς κατοίκους της πόλης και σε όποιον ενδιαφέρεται να μάθει περισσότερα για την Θεσσαλονίκη εκείνης της εποχής. Η εικόνα της πόλης έχει αλλάξει πολύ, όχι όμως η συνήθεια των Θεσσαλονικέων να κάνουν την βόλτα τους στο κέντρο και να επιλέγουν σχεδόν τα ίδια σημεία συνάντησης με τότε.Το φωτογραφικό υλικό που παρουσιάζουμε στο βιβλίο δείχνει σημεία της πόλης που αναδεικνύουν τον κοσμοπολίτικο αέρα της.


ΠΑΙΔΕΙΑ 12/12/2017 - 10:21 | Author: Newsroom\nΗταν Νοέμβριος όταν ο «γενικός επιθεωρητής των Καλαμών», φιλόλογος στην ειδικότητα, επισκέφθηκε το σχολείο του κ. Χαΐνη για επιθεώρηση των καθηγητών. Εκείνη την ημέρα έτυχε να παρακολουθήσει το μάθημα του κ. Χαΐνη στη Φυσική, για τα συγκοινωνούντα δοχεία. Ωστόσο, στην έκθεση αξιολόγησης που συνέταξε αργότερα, ο γενικός επιθεωρητής μίλησε για τα τριχοειδή φαινόμενα, που διδάσκονταν τον Απρίλιο… Τι είχε συμβεί, λοιπόν, εκείνη την ημέρα του Νοεμβρίου; Η διήγηση του κ. Χαΐνη στην «Κ» είναι απολαυστική: «Τότε στην Ελλάδα δεν υπήρχαν πολλοί μαθηματικοί και φυσικοί. Γι’ αυτό και εγώ δίδασκα όχι μόνο Μαθηματικά αλλά και Φυσική. Από την άλλη, γενικοί επιθεωρητές γίνονταν μόνο φιλόλογοι. Ετσι, ο εν λόγω είχε πέντε-έξι εκθέσεις αξιολόγησης γραμμένες από έμπειρους μαθηματικούς και φυσικούς και τις “χρησιμοποιούσε” σε κάθε αξιολόγηση εκπαιδευτικού. Ετσι για μένα διάλεξε μια έκθεση που περιέγραφε τη διδασκαλία ενός καθηγητή πάνω στα τριχοειδή φαινόμενα»!


Ποτάμι - "Η ιστορία ιδιωτικοποίησης της ΤΡΑΙΝΟΣΕ Α.Ε. αποτυπώνει όλη την παράνοια που ζούμε στη χώρα" - aftodioikisinews.gr\nHome/Ελλάδα/Πολιτική/Ποτάμι – “Η ιστορία ιδιωτικοποίησης της ΤΡΑΙΝΟΣΕ Α.Ε. αποτυπώνει όλη την παράνοια που ζούμε στη χώρα”\nΠοτάμι – “Η ιστορία ιδιωτικοποίησης της ΤΡΑΙΝΟΣΕ Α.Ε. αποτυπώνει όλη την παράνοια που ζούμε στη χώρα”\n“Η ιστορία ιδιωτικοποίησης της ΤΡΑΙΝΟΣΕ Α.Ε. αποτυπώνει όλη την παράνοια που ζούμε στη χώρα. Πριν από 2 χρόνια, όταν επρόκειτο να ιδιωτικοποιηθεί η εταιρεία, ο κ. Σταθάκης κι ο ΣΥΡΙΖΑ έβρισκαν προκλητικά χαμηλό το τίμημα των 300 εκατομμυρίων.\nΣήμερα και αφού οι διάφορες επιδοτήσεις έχουν στοιχίσει στον έλληνα φορολογούμενο 750 εκατομμύρια, η εταιρεία πωλείται για 45 εκατομμύρια. Ποιος πληρώνει τη διαφορά των επιδοτήσεων που δόθηκαν και των 255 εκατομμυρίων που δεν εισπράχθηκαν; Όχι φυσικά, τα στελέχη της κυβέρνησης, αλλά αυτοί που πληρώνουν πάντα. Η ιδιωτικοποίηση της ΤΡΑΙΝΟΣΕ ήταν ο μόνος τρόπος ανάπτυξης της εταιρείας. Κι αν είχε γίνει στο χρόνο που έπρεπε τα οφέλη θα ήταν πολύ μεγαλύτερα.\nΥΓ. Ας φροντίσουν οι συνάδελφοι του υπουργοί, να συμπαρασταθούν τουλάχιστον στον κ. Σπίρτζη. Δεν είναι και λίγο να υπογράφεις εσύ να δοθούν αυτά που είχες καταγγείλει ότι ξεπουλιούνται.” , είναι η δήλωση του Ποταμιού σχετικά με την ιδιωτικοποίηση της ΤΡΑΙΝΟΣΕ .


Πρόσβαση σε χρηματοδότηση - Περιφερειακή πολιτική - Ευρωπαϊκή Επιτροπή\nΠού μπορώ να υποβάλω αίτηση για χρηματοδότηση από περιφερειακά κονδύλια;\nΜπορείτε να υποβάλετε αίτηση για χρηματοδότηση στη διαχειριστική αρχή που είναι αρμόδια για το περιφερειακό πρόγραμμα που σας αφορά. Η αρχή αυτή θα αξιολογήσει το σχέδιό σας και θα αποφασίσει εάν θα σας χορηγήσει τη χρηματοδότηση.\nΒρείτε την αρμόδια διαχειριστική αρχή\nΠοιοι δικαιούνται να ζητήσουν χρηματοδότηση από περιφερειακά κονδύλια;\nΜεταξύ των φορέων που μπορούν να λάβουν χρηματοδότηση από περιφερειακά κονδύλια συγκαταλέγονται οι δημόσιοι οργανισμοί, ορισμένοι ιδιωτικοί φορείς (ιδίως μικρές επιχειρήσεις) πανεπιστήμια, ενώσεις, ΜΚΟ και εθελοντικές οργανώσεις. Οι ξένες επιχειρήσεις που είναι εγκατεστημένες στην περιφέρεια η οποία καλύπτεται από το σχετικό επιχειρησιακό πρόγραμμα δικαιούνται να ζητήσουν χρηματοδότηση εφόσον πληρούν τους κανόνες της ΕΕ για τις δημόσιες συμβάσεις.\nΕπικοινωνήστε με την αρμόδια διαχειριστική αρχή για περισσότερες πληροφορίες σχετικά με το ποιοι δικαιούνται να ζητήσουν χρηματοδότηση στην περιφέρειά σας.\nΟι φορείς υλοποίησης έργων σε χώρες που είναι υποψήφιες ή δυνάμει υποψήφιες για ένταξη στην ΕΕ πρέπει να απευθύνονται στο Μέσο Προενταξιακής Βοήθειας (MΠB).\nΣτις περισσότερες περιπτώσεις, χρηματοδότηση παρέχεται για την υλοποίηση συγκεκριμένων σχεδίων, οπότε η κατάρτιση του σχεδίου είναι απαραίτητη προϋπόθεση για τη χρηματοδότηση, την οποία θα λάβετε στη συνέχεια σε διάφορα στάδια της διαδικασίας.\nΕίναι το σχέδιό μου επιλέξιμο για χρηματοδότηση;\nΠροτού υποβάλετε αίτηση για χρηματοδότηση ενημερωθείτε για τα ευρωπαϊκά επιχειρησιακά προγράμματα που υλοποιούνται στην περιφέρειά σας. Το σχέδιο για το οποίο υποβάλλετε αίτηση πρέπει να πληροί τα κριτήρια επιλογής και τις επενδυτικές προτεραιότητες του περιφερειακού προγράμματος που σας ενδιαφέρει.\nΠρέπει επίσης να τηρήσετε τις διαδικασίες υποβολής αιτήσεων της αρμόδιας διαχειριστικής αρχής. Ορισμένες διαχειριστικές αρχές δέχονται αιτήσεις ολόκληρο το χρόνο ενώ άλλες μόνο σε συγκεκριμένες ημερομηνίες. Βλ. τον δικτυακό τόπο της αρμόδιας διαχειριστικής αρχής για περισσότερες πληροφορίες.\nΜήπως το σχέδιό μου είναι πολύ μικρής κλίμακας;\nΔεν υπάρχουν ελάχιστα όρια όσον αφορά το μέγεθος των σχεδίων. Αυτό που μετρά είναι η προστιθέμενη αξία τους για την Ευρώπη, ο αντίκτυπός τους στην απασχόληση, ο καινοτόμος χαρακτήρας τους και το κατά πόσο συμβάλλουν στην οικονομική ανταγωνιστικότητα της περιφέρειάς σας.\nΜήπως η όλη διαδικασία είναι υπερβολικά πολύπλοκη;\nΟι δικαιούχοι ευρωπαϊκών επιχορηγήσεων συχνά επισημαίνουν ότι ο χρόνος που χρειάστηκαν για να καταρτίσουν την αίτηση που υπέβαλαν για τη χρηματοδότησή τους από περιφερειακά κονδύλια αντισταθμίζεται με το παραπάνω από τα μακροπρόθεσμα οφέλη.\nΑν και η χρηματοδότηση από τα περιφερειακά κονδύλια καλύπτει μόνο ένα μέρος του εκάστοτε σχεδίου, ωστόσο έχει σημαντικό πολλαπλασιαστικό αποτέλεσμα. Η εξασφάλιση χρηματοδότησης από την ΕΕ συχνά παρακινεί και άλλους εταίρους να συμμετάσχουν στο συγκεκριμένο σχέδιο.\nΠου μπορώ να απευθυνθώ για βοήθεια;\nΣτη συνέχεια παρατίθενται ενδεικτικά μερικές από τις πολλές πηγές από τις οποίες μπορείτε να αντλήσετε βοήθεια και συμβουλές σχετικά με την εξασφάλιση χρηματοδότησης από περιφερειακά κονδύλια\nΤο δίκτυο πληροφόρησης Europe Direct, με εκατοντάδες κέντρα παροχής πληροφοριών σε όλη την Ευρώπη\nΗ αρμόδια διαχειριστική αρχή η οποία μπορεί να σας παρέχει συμβουλές για κάθε στάδιο της διαδικασίας υποβολής αιτήσεων χρηματοδότησης\nΟι υπάλληλοι των τοπικών αρχών ή εμπορικών επιμελητηρίων που είναι αρμόδιοι για ευρωπαϊκά θέματα\nΤο δίκτυο Enterprise Europe Network που παρέχει εξειδικευμένη συμβουλευτική υποστήριξη σε μικρές επιχειρήσεις σχετικά με τους τρόπους πρόσβασης σε δημόσια κονδύλια και επιχορηγήσεις της ΕΕ στους τομείς της έρευνας και ανάπτυξης, της καινοτομίας, των επενδύσεων, της απασχόλησης και της κατάρτισης.\nΥπάρχουν άλλες πηγές κονδυλίων της ΕΕ;\nΗ ΕΕ παρέχει χρηματοδότηση και επιχορηγήσεις σε ευρύ φάσμα έργων και προγραμμάτων σε πολλούς τομείς πολιτικής, όπως ο πολιτισμός, η εκπαίδευση, η γεωργία και η αγροτική ανάπτυξη, η έρευνα και το περιβάλλον.\nΓια περισσότερες πληροφορίες βλ. επιχορηγήσεις, κονδύλια και προγράμματα της ΕΕ\nΠώς μπορώ να δημιουργήσω συνέργειες με άλλους πόρους της ΕΕ;\nΠερισσότερα για τον Κατάλογο ελέγχου\nΧρηματοδότηση σχεδίων από τα ΕΔΕΤ και το ΕΤΣΕ: όλα όσα πρέπει να γνωρίζετε στο Euronews\nΔείτε τα έργα που συγχρηματοδοτούνται ήδη από περιφερειακά κονδύλια της ΕΕ.\nΔείτε τους δικαιούχους που έλαβαν χρηματοδότηση στην περιφέρειά σας και αλλού.


Φοβερές ατάκες Ελευθερόπουλου για το... Playstation και την... - Sportdog.gr - Αθλητικά Νέα | Ειδήσεις | Sport\n07/01/17 - 23:54\nΦοβερές ατάκες Ελευθερόπουλου για το... Playstation και την προπονητική!\nΔιαβάστε τα λεγόμενα του προπονητή του Αστέρα Τρίπολης στη συνέντευξη Τύπου μετά τη νίκη επί της ΑΕΚ.\nΠολύ ικανοποιημένος από το γεγονός ότι ο Αστέρας κατάφερε να γυρίσει το ματς κόντρα στην ΑΕΚ και να πάρει μια σημαντική νίκη εμφανίστηκε στη συνέντευξη Τύπου ο Δημήτρης Ελευθερόπουλος.\nΟ τεχνικός των Αρκάδων τόνισε ότι η ομάδα του πήρε επιτέλους αυτό που δικαιούτω μετά από μια σειρά καλών εμφανίσεων που δεν κατέληξαν σε θετικά αποτελέσματα.\nΕπίσης, ο 40χρονος προπονητής έκανε ένα τρομερό σχόλιο για τον τρόπο παιχνιδιού του Αστέρα τονίζοντας πως προσπαθεί να κάνει τους παίκτες του να σκέφτονται στον αγωνιστικό χώρο κι όχι να διώχνουν στα τυφλά την μπάλα αφού το ποδόσφαιρο του… Playstation έχει πεθάνει!\nΤέλος, δήλωσε πως η πίεση είναι λογική αφού το επάγγελμα του προπονητή είναι το πλέον ανασφαλές στην Ελλάδα!\n«Καλή χρονιά καταρχάς. Η ομάδα συνέχισε να δείχνει αρκετά καλά στοιχεία μετά από ένα εξαιρετικό παιχνίδι στο Καρισκακη που δεχθήκαμε γκολ στο τελευταίο δευτερόλεπτο. Σήμερα όλα τα παιδιά ήταν συγκεντρωμένοι για τη νίκη και είχα δουλέψει για σήμερα. Η εικόνα μας δεν αντικατοπτρίζει. Μείναμε πίσω στο σκορ χωρίς να έχουμε δεχθεί καμία φάση και στη συνέχεια καταφέραμε και ανατρέψαμε το σκορ για να φτάσουμε στη νίκη.\nΕίμαι πολύ χαρούμενος γιατί η ομάδα μου σήμερα συνδυάστηκε μία πολύ καλή εμφάνιση με το τρίποντο που είχαμε τόση μεγάλη ανάγκη. Υποσχέθηκα στην κόρη μου τη νίκη και οι παίκτες μου έκαναν αυτό το δώρο για σήμερα που γιορτάζει. Βρεθήκαμε πίσω στο σκορ χωρίς να δεχθούμε κάποια φάση και στο σημείο που ήμασταν καλύτεροι ισοφαριστήκαμε. Το ποδόσφαιρο έχει διπλή όψη.\nΔεν είμαστε από τις ομάδες που παίρνουν την μπάλα και διώχνουν την μπάλα στα τυφλά. Είναι λεπτό το σημείο όπου ο ποδοσφαιριστής πρέπει να καταλάβει τη φάση. Ο προπονητής θέλει να κάνει τον ποδοσφαιριστή πρώτα να σκέφτεται. Έχει πεθάνει το ποδόσφαιρο του Playstation. Το επάγγελμα απαιτεί χρόνο και στην Ελλάδα δεν σου δίνεται ο χρόνος . Δυστυχώς στην Ελλάδα δεν επενδύονται τα πράγματα.\nΤο πιο ανασφαλές επάγγελμα στην Ελλάδα είναι αυτό του προπονητή. Αλλά μ’ αυτό πρέπει να ζήσουμε. Ξέραμε τι παίκτες χρειαζόμασταν και καλύψαμε γρήγορα τα κενά μας. Με τον Καυμενακη έχουμε την ίδια οπτική για . Περιμένω εσωτερικές μεταγραφές καθώς πιστεύω σε αυτούς που μπορούν να δώσουν περισσότερα πράγματα στην ομάδα. Όπως είναι ο Στανισλάβιεβιτς, ο Λούι, και άλλα παιδιά.\nΓια να είμαι ειλικρινής η οδηγιά στο ημίχρονο ήταν να πάμε σε αλλαγή πλευράς από δεξιά προς τα αριστέρα. Γιατί ο Μάνταλος είναι αρκετά γρήγορος και ο Κώστας Γιαννούλης δεν μπορούσε απέναντι του. Παρ’ όλα αυτά οι παίκτες μου τα κατάφεραν και έφτασαν στην πολυπόθητη νίκη που μας δίνει και τους τρεις πολύτιμους βαθμούς».


Άνθιμος Ανανιάδης - Νεφέλη Γαζή: Ο άγριος καβγάς που τους οδήγησε στο Αστυνομικό Τμήμα\nΑρχική > Featured > Άνθιμος Ανανιάδης – Νεφέλη Γαζή: Ο άγριος καβγάς που τους οδήγησε στο Αστυνομικό Τμήμα\nΆνθιμος Ανανιάδης – Νεφέλη Γαζή: Ο άγριος καβγάς που τους οδήγησε στο Αστυνομικό Τμήμα\nΣε τεντωμένο σχοινί φαίνεται ότι βρίσκεται η σχέση του Άνθιμου Ανανιάδη με τη μητέρα του παιδιού του Νεφέλη Γαζή, αφού οι δυο τους μετέβησαν χθες στο Αστυνομικό Τμήμα ανταλλάσσοντας μηνύσεις. Τι ακριβώς συνέβη, όμως;\nΤο τελευταίο διάστημα, η προσωπική ζωή του ηθοποιού έχει απασχολήσει πολύ τα media, μιας και ο ίδιος φαίνεται πως αντιμετωπίζει προβλήματα στη σχέση του. Οι τελευταίες, μάλιστα, πληροφορίες αναφέρουν πως ο Άνθιμος Ανανιάδης μετέβη στο Αστυνομικό Τμήμα Ομονοίας μετά από ένα «θερμό» επεισόδιο με τη σύντροφό του.\nΌπως μεταδίδει το protothema.gr, μετά από ένα έντονο επεισόδιο μεταξύ τους στο σπίτι τους στου Ψυρρή, το ζευγάρι κατέληξε να φτάσει το απόγευμα της Τρίτης στο Αστυνομικό Τμήμα.\nΟι ίδιες πληροφορίες αναφέρουν πως σχηματίστηκε δικογραφία εις βάρος τους, καθώς το ζευγάρι αντάλλαξε μηνύσεις για ενδοοικογενειακή βία. Οι δυο τους οδηγήθηκαν στον εισαγγελέα και εν συνεχεία αφέθηκαν ελεύθεροι.\nΘυμίζουμε ότι πριν από δύο μήνες ο Άνθιμος Ανανιάδης και η Μαρία-Νεφέλη Γαζή απέκτησαν τον γιο τους, ο οποίος θα ονομαστεί Τιμόθεος.\nΜόλις έναν μήνα μετά τη γέννηση του μικρού, ξεκίνησαν τα δημοσιεύματα που έκαναν λόγο για μεγάλη κρίση στη σχέση τους.\nΜετά τις φήμες χωρισμού με τη σύντροφό του, ο Άνθιμος Ανανιάδης είχε μιλήσει για το γεγονός ζητώντας απ’ όλους να δείξουν σεβασμό γι’ αυτό που του συμβαίνει.\nΜιλώντας στην εκπομπή «Happy Day», ο ηθοποιός αναφέρθηκε στη γέννηση του γιου του, για τον οποίο είπε: «Είναι όμορφο να έχεις μια καινούρια ψυχή δίπλα σου και να σε γεμίζει καθημερινά. Αυτό είναι το πιο σημαντικό».\nΌσον αφορά τη σχέση του με τη Μαρία-Νεφέλη Γαζή, ο Άνθιμος Ανανιάδης ζήτησε αξιοπρέπεια και σεβασμό γιατί, όπως είπε, δεν είναι σίριαλ αλλά η αληθινή ζωή του.\n«Ζητώ αξιοπρέπεια και σεβασμό σ’ αυτό που μου συμβαίνει, γιατί δεν είναι ένα σίριαλ ή μια εκπομπή. Πραγματικά, ζητώ να με καταλάβετε κι εμένα… Εγώ είμαι ο Ζορό και θα προσπαθήσω να λυθεί το πρόβλημα στη σχέση μου».


Καρδιαγγειακοί Παράγοντες Κινδύνου: Μπορεί να Αυξήσουν τον Κίνδυνο Κατάθλιψης; - Γ Παθολογική Κλινική Ερρiκος Ντυνάν Hospital Center\nΟι καρδιαγγειακοί παράγοντες κινδύνου συνδέονται με αυξημένο κίνδυνο κατάθλιψης στους ηλικιωμένους, σύμφωνα με τις παρατηρήσεις μίας νέας έρευνας που δημοσιεύτηκε πριν λίγες ημέρες στο επιστημονικό περιοδικό PLOS One.\nΑρκετά δεδομένα έχουν δείξει ότι η κατάθλιψη αποτελεί παράγοντα κινδύνου για την εμφάνιση καρδιαγγειακής νόσου, ωστόσο η αντίστροφη σχέση δεν είχε εξερευνηθεί επαρκώς μέχρι σήμερα.\nΤόσο η κατάθλιψη όσο και η καρδιαγγειακή νόσος έχουν αρκετούς παράγοντες κινδύνου, μεταξύ των οποίων η φλεγμονή και το οξειδωτικό στρες.\nΣτην έρευνά τους, οι επιστήμονες από το Πανεπιστήμιο της Γρανάδα στην Ισπανία εξέτασαν δεδομένα από μία συνεχιζόμενη μελέτη η οποία ξεκίνησε πριν από 6 χρόνια. Η τελευταία, είχε ως στόχο να διαπιστώσει της επιδράσεις της Μεσογειακής Δίαιτας σε υπέρβαρους ή παχύσαρκους άνδρες ηλικίας 55-75 ετών και γυναίκες ηλικίας 60-75 ετών.\nΟι επιστήμονες της παρούσας μελέτης επικεντρώθηκαν περισσότερο σε 6.545 ασθενείς χωρίς καρδιαγγειακές ή ενδοκρινικές παθήσεις στην αρχή της μελέτης, τους οποίους χώρισαν σε ομάδες ανάλογα με τον καρδιαγγειακό κίνδυνο. Με την εγγραφή τους στη μελέτη, οι εθελοντές συμπλήρωσαν ερωτηματολόγια προκειμένου να εκτιμηθεί η ψυχική τους υγεία, ενώ οι επιστήμονες παρακολούθησαν την πορεία τους για 2 χρόνια.\nΜετά από αυτό το διάστημα, οι εθελοντές που έκαναν Μεσογειακή δίαιτα είχαν χαμηλότερα σκορ στην κλίμακα της κατάθλιψης. Μάλιστα, η μεγαλύτερη μείωση παρατηρήθηκε στους εθελοντές που διέτρεχαν μέτριο ή υψηλό καρδιαγγειακό κίνδυνο, καθώς και αυτούς που είχαν τα υψηλότερα επίπεδα χοληστερόλης στην αρχή της μελέτης.\nΗ Σύνδεση Κατάθλιψης-Καρδιαγγειακής Νόσου\nΌπως διαπίστωσαν οι επιστήμονες της μελέτης, οι ασθενείς με τους περισσότερους καρδιαγγειακούς παράγοντες κινδύνου είχαν αυξημένο κίνδυνο να παρουσιάσουν συμπτώματα κατάθλιψης, με τη σύνδεση αυτή να είναι ισχυρότερη στις γυναίκες. Επιπλέον, η συμμόρφωση των εθελοντών με τη Μεσογειακή δίαιτα μπορούσε να επηρεάσει τον παραπάνω κίνδυνο, ωστόσο σύμφωνα με τους συγγραφείς η παρατήρηση αυτή θα πρέπει να εξερευνηθεί περισσότερο.\n«Στη μελέτη μας διαπιστώσαμε ότι οι εθελοντές με τον υψηλότερο καρδιαγγειακό κίνδυνο που ακολούθησαν τη Μεσογειακή δίαιτα είχαν τη μεγαλύτερη μείωση στα συμπτώματα της κατάθλιψης. Αν και γνωρίζουμε ότι η υγιεινή διατροφή μπορεί να βοηθήσει στην αντιμετώπιση της κατάθλιψης, η έρευνά μας ποσοτικοποιεί την παραπάνω σύνδεση», αναφέρουν συγγραφείς.\nΌπως υποστήριξαν οι επιστήμονες της μελέτης, οι μηχανισμοί της σύνδεσης καρδιαγγειακής νόσου και κατάθλιψης περιλαμβάνουν πιθανώς το οξειδωτικό στρες και τη φλεγμονή, παράγοντες που επηρεάζουν διάφορα οργανικά συστήματα, μεταξύ των οποίων και ο εγκέφαλος.\n«Η έρευνά μας αναδεικνύει επίσης για ακόμα μία φορά τη σημαντικότητα της υγιεινής διατροφής στη διατήρηση της υγείας. Αρκετές μελέτες έχουν δείξει ότι η Μεσογειακή δίαιτα μπορεί να περιορίσει τα επίπεδα της φλεγμονής, το δείκτη μάζας σώματος, καθώς και τα επίπεδα της χοληστερόλης. Οι παραπάνω δράσεις βελτιώνουν τόσο τη σωματική όσο και την ψυχική υγεία», τόνισαν οι συγγραφείς.\nΜία θεωρία που μπορεί να εξηγήσει τις παρατηρήσεις της μελέτης είναι ότι τα υψηλά επίπεδα χοληστερόλης στο πλάσμα αντικατοπτρίζουν πιθανώς τα επίπεδα και στον εγκέφαλο, γεγονός που μπορεί να επηρεάσει το κεντρικό νευρικό σύστημα (ΚΝΣ). Η κατάθλιψη έχει συνδεθεί στο παρελθόν με διαταραχές της λειτουργίας του ΚΝΣ.\n«Η έρευνά μας πρακτικά δείχνει ότι αν έχετε καρδιαγγειακούς παράγοντες κινδύνου και υψηλή χοληστερόλη, τότε διατρέχετε αυξημένο κίνδυνο κατάθλιψης. Σήμερα, γνωρίζαμε ήδη ότι η κατάθλιψη αυξάνει τον κίνδυνο καρδιαγγειακής νόσου, επομένως πρακτικά η μελέτη μας αποδεικνύει ότι η σχέση αυτή είναι αμφίδρομη», αναφέρουν οι συγγραφείς.\nΣε κάθε περίπτωση, τόνισαν ωστόσο ότι τα αποτελέσματά τους θα πρέπει να επιβεβαιωθούν από μελλοντικές, μεγαλύτερες μελέτες.\nΦωτογραφία: Karolina Grabowska / Pexels